qundao/data-zh-poetry huggingface dataset:
北行杂咏
作者：范咸
朝代：清

海国何如江汉永，悠然过化想存神。此行省敛非无事，恐愧当年茇舍人。一片银沙照夕晖，轻风拂拂袭征衣。忽惊白鹭冲人起，只向溪流急处飞。一望青葱十里遥，蔗田长是长春苗。穷冬不更愁无雨，祇恨难过铁线桥。纪里浑嫌道路长，海天云气正茫茫。行人莫道桑田改，阡陌依然似故乡。远望平畴莽苍间，花开荞麦雪斑斑。微阳不改青云色，卅里烟岚大武山。香草缠头浑似锦，螺钱束项美无瑕。石家墙屋围罗绮，却上娇娥比甲花。素心只是爱寻常，怕进平原十日觞。燔炙烹炰都少味，始知难敌菜羹香。小至翻疑节候差，豆棚青翠漫交加。沿溪忽入幽人室，开遍蔷薇一架花。大渡沙头一扣舷，久晴人怕立风前。临流正爱滩声美，又得檐声到枕边。名花齐向胆瓶张，桃菊荷梅竟竞芳。说与中华人不信，老夫亲见细闻香。身披锦罽色腥红，头上鸡毛招飐风。礼数纵嫌趋走疾，居然环佩响丁东。杂咏诗成纪采风，麦苗阴雨细濛濛。蛮娘齐唱丰穰曲，杼轴无忧大小东。
北行杂咏·其一
作者：范咸
朝代：清

海国何如江汉永，悠然过化想存神。此行省敛非无事，恐愧当年茇舍人。
北行杂咏·其七
作者：范咸
朝代：清

素心只是爱寻常，怕进平原十日觞。燔炙烹炰都少味，始知难敌菜羹香。
北行杂咏·其三
作者：范咸
朝代：清

一望青葱十里遥，蔗田长是长春苗。穷冬不更愁无雨，祇恨难过铁线桥。
北行杂咏·其九
作者：范咸
朝代：清

大渡沙头一扣舷，久晴人怕立风前。临流正爱滩声美，又得檐声到枕边。
北行杂咏·其二
作者：范咸
朝代：清

一片银沙照夕晖，轻风拂拂袭征衣。忽惊白鹭冲人起，只向溪流急处飞。
北行杂咏·其五
作者：范咸
朝代：清

远望平畴莽苍间，花开荞麦雪斑斑。微阳不改青云色，卅里烟岚大武山。
北行杂咏·其八
作者：范咸
朝代：清

小至翻疑节候差，豆棚青翠漫交加。沿溪忽入幽人室，开遍蔷薇一架花。
北行杂咏·其六
作者：范咸
朝代：清

香草缠头浑似锦，螺钱束项美无瑕。石家墙屋围罗绮，却上娇娥比甲花。
北行杂咏·其十
作者：范咸
朝代：清

名花齐向胆瓶张，桃菊荷梅竟竞芳。说与中华人不信，老夫亲见细闻香。
北行杂咏·其十一
作者：范咸
朝代：清

身披锦罽色腥红，头上鸡毛招飐风。礼数纵嫌趋走疾，居然环佩响丁东。
北行杂咏·其十二
作者：范咸
朝代：清

杂咏诗成纪采风，麦苗阴雨细濛濛。蛮娘齐唱丰穰曲，杼轴无忧大小东。
北行杂咏·其四
作者：范咸
朝代：清

纪里浑嫌道路长，海天云气正茫茫。行人莫道桑田改，阡陌依然似故乡。
台俗除夕门设纸虎祭以鸭焚之谓可厌煞余名之曰焚虎元夕女子偷折人家花枝谓异日可得佳婿余名之曰窃花往时在京师作梦树堂花二诗谓事极韵且可举以为偶也今兹将毋同因赋四绝句
作者：范咸
朝代：清

女郎元夜踏苍苔，攀折青枝笑落梅。底事含羞佯不采。月明犬吠有人来。
台俗除夕门设纸虎祭以鸭焚之谓可厌煞余名之曰焚虎元夕女子偷折人家花枝谓异日可得佳婿余名之曰窃花往时在京师作梦树堂花二诗谓事极韵且可举以为偶也今兹将毋同因赋四绝句
作者：范咸
朝代：清

梦树堂花忆昔时，又因韵事赋新诗。怜他自爱倾城色，暗祝灯前几度思。
台俗除夕门设纸虎祭以鸭焚之谓可厌煞余名之曰焚虎元夕女子偷折人家花枝谓异日可得佳婿余名之曰窃花往时在京师作梦树堂花二诗谓事极韵且可举以为偶也今兹将毋同因赋四绝句
作者：范咸
朝代：清

死虎犹能激毒龙，精诚大府慰三农。海隅莫怪频驱鬼，厌煞迎神重季冬。
台俗除夕门设纸虎祭以鸭焚之谓可厌煞余名之曰焚虎元夕女子偷折人家花枝谓异日可得佳婿余名之曰窃花往时在京师作梦树堂花二诗谓事极韵且可举以为偶也今兹将毋同因赋四绝句
作者：范咸
朝代：清

阶前金薄印于菟，燃虎焚香达九衢。好趁春前辟虚耗，新年事事要欢娱。
台江杂咏
作者：范咸
朝代：清

惭愧先鞭早识途，中郎强仕亦非迂。使星民社分三事，地北天南各一区。奉职夙期书竹帛，哦诗好共纪舆图。乘槎吾占瀛壖美，海上三山异两都。茫茫沧海一扁舟，隐约星罗西屿头。山仄远迷乌鬼渡，浪高齐拍赤嵌楼。笑他草窃成何事，冠绝平生是此游。莫向穷乡辨稊米，中原如发十三州。鸡笼岛外近伽陀，色相俱空逸兴蹉。沙起鱼龙红日暝，山号神鬼黑风过。腥涎吞鹿传修蟒，铁甲成船认旧螺。惟有官衙潇洒甚，竹蕉常听雨声多。百年岛屿又重开，可有依人在溯洄。花气长留月下草，春风还发午时梅。客窗诗苦愁遗老，小院兰香爱逸才。凭吊坠楼争死节，田横墓外起荒堆。占风小草宛如蓂，官廨粗营有绿厅。园地惯收百日赤，林间无改四时青。声呼晴雨笼中鸟，语学咮？海上伶。最怪香灯誇七夕，三家村里祀奎星。百钱犹自懒佣工，只爱儿童贱老翁。长袖红裙争执盖，短衣乌布未须缝。鸣蝉早咽先秋露，落雁空传横笛风。底事黄云弥四野，埤圳成甲不论弓。绕篱刺竹插天青，小草幽花未有名。冷食裸人占夏雨，水田黎妇尽春耕。插秧鸟语知声吉，悬穗禾间遍室盈。风起箫琴缘底急，破瓜娇女倍多情。解读周南第一篇，更加凿齿缔良缘。花丛并蒂誇三友，草绣双纹弄七弦。珍重耳边消息到，生怜额上画眉煎。难穷物理裁新语，瘴雨蛮烟别有天。到处都城绿玉村，珊瑚无叶尽疑真。十围萌檗生如笋，百岁良材爨作薪。问俗尚期通译语，采诗未敢笑前人。齐谐志怪吾能忆，草木虫鱼次第陈。渔舟历乱晓灯红，久狎波涛不畏风。结网縺？输课易，随潮沪箔取鱼同。怪他新妇脂如玉，无那鹦哥首已童。蟳蠘纷纷收不得，监州好作信天翁。柑子甜过橘柚瓤，西瓜亢日得新尝。因耽蕉果能清肺，酷爱番榴是别肠。辨味谁能输荔子，解饥人只食槟榔。西方移得波罗蜜，又种菩提间佛桑。贝多篱畔雪如堆，又见优昙花信催。不向中原争艳去，却依荒岛避人来。求仙敢问长生事，化俗还期治世才。寄语海南勾漏令，丹砂莫载䑩船回。
台江杂咏·其一
作者：范咸
朝代：清

惭愧先鞭早识途，中郎强仕亦非迂。使星民社分三事，地北天南各一区。奉职夙期书竹帛，哦诗好共纪舆图。乘槎吾占瀛壖美，海上三山异两都。
台江杂咏·其七
作者：范咸
朝代：清

绕篱刺竹插天青，小草幽花未有名。冷食裸人占夏雨，水田黎妇尽春耕。插秧鸟语知声吉，悬穗禾间遍室盈。风起箫琴缘底急，破瓜娇女倍多情。
台江杂咏·其三
作者：范咸
朝代：清

鸡笼岛外近伽陀，色相俱空逸兴蹉。沙起鱼龙红日暝，山号神鬼黑风过。腥涎吞鹿传修蟒，铁甲成船认旧螺。惟有官衙潇洒甚，竹蕉常听雨声多。
台江杂咏·其九
作者：范咸
朝代：清

到处都城绿玉村，珊瑚无叶尽疑真。十围萌檗生如笋，百岁良材爨作薪。问俗尚期通译语，采诗未敢笑前人。齐谐志怪吾能忆，草木虫鱼次第陈。
台江杂咏·其二
作者：范咸
朝代：清

茫茫沧海一扁舟，隐约星罗西屿头。山仄远迷乌鬼渡，浪高齐拍赤嵌楼。笑他草窃成何事，冠绝平生是此游。莫向穷乡辨稊米，中原如发十三州。
台江杂咏·其五
作者：范咸
朝代：清

占风小草宛如蓂，官廨粗营有绿厅。园地惯收百日赤，林间无改四时青。声呼晴雨笼中鸟，语学咮？海上伶。最怪香灯誇七夕，三家村里祀奎星。
台江杂咏·其五
作者：范咸
朝代：清
体裁：七言律诗

占风小草宛如蓂，官廨粗营有绿厅。园地惯收百日赤，林间无改四时青。声呼晴雨笼中鸟，语学咮�海上伶。最怪香灯誇七夕，三家村里祀奎星。
台江杂咏·其八
作者：范咸
朝代：清

解读周南第一篇，更加凿齿缔良缘。花丛并蒂誇三友，草绣双纹弄七弦。珍重耳边消息到，生怜额上画眉煎。难穷物理裁新语，瘴雨蛮烟别有天。
台江杂咏·其六
作者：范咸
朝代：清

百钱犹自懒佣工，只爱儿童贱老翁。长袖红裙争执盖，短衣乌布未须缝。鸣蝉早咽先秋露，落雁空传横笛风。底事黄云弥四野，埤圳成甲不论弓。
台江杂咏·其十
作者：范咸
朝代：清

渔舟历乱晓灯红，久狎波涛不畏风。结网縺？输课易，随潮沪箔取鱼同。怪他新妇脂如玉，无那鹦哥首已童。蟳蠘纷纷收不得，监州好作信天翁。
台江杂咏·其十
作者：范咸
朝代：清
体裁：七言律诗

渔舟历乱晓灯红，久狎波涛不畏风。结网縺�输课易，随潮沪箔取鱼同。怪他新妇脂如玉，无那鹦哥首已童。蟳蠘纷纷收不得，监州好作信天翁。
台江杂咏·其十一
作者：范咸
朝代：清
体裁：诗

柑子甜过橘柚瓤，西瓜亢日得新尝。因耽蕉果能清肺，酷爱番榴是别肠。辨味谁能输荔子，解饥人只食槟榔。西方移得波罗蜜，又种菩提间佛桑。
台江杂咏·其十二
作者：范咸
朝代：清

贝多篱畔雪如堆，又见优昙花信催。不向中原争艳去，却依荒岛避人来。求仙敢问长生事，化俗还期治世才。寄语海南勾漏令，丹砂莫载䑩船回。
台江杂咏·其四
作者：范咸
朝代：清

百年岛屿又重开，可有依人在溯洄。花气长留月下草，春风还发午时梅。客窗诗苦愁遗老，小院兰香爱逸才。凭吊坠楼争死节，田横墓外起荒堆。
吊五妃墓十二绝句
作者：范咸
朝代：清

明亡已历四十载，死节犹然为故明。荒冢有人频下马，真令千古气如生。天荒地老已无亲，肯为容颜自爱身。遥望中原肠断绝，伤心不独是亡人。君后相将殉社稷，虞兮未敢笑重瞳。庙廷倘使增陪祀，臣妾应教祭享同。田妃金盌留遗穴，何似贞魂聚更奇。三百年中数忠节，五人个个是男儿。可怜椎髻文身地，小字人传纪载新。却恨燕京翻泯灭，英风独显费宫人。忍把童家旧誓忘，孝陵风雨怨苍苍。芳魂若向秦淮去，正好乘潮到故乡。长恨丁宁数语馀，从容犹自整簪裾。邽西便是埋香地，三女坟应近阖闾。封题无树一孤岑，剩有儿童踯躅吟。岂是五丁开蜀道，却缘望帝哭春深。明妃无命死胡沙，青冢荒凉起暮笳。争比冰心明似月，隔江不用怨琵琶。垒垒荒坟在海滨，魂销香冷为伤神。须知不是经沟渎，绝胜要离冢畔人。又逢上巳北邙来，宿草新浇酒一杯。自古宫人斜畔土，清明可有纸钱灰。十姨庙已传讹久，参昴还应问水滨。今日官僚为表墓，五妃直可比三仁。
吊五妃墓十二绝句·其一
作者：范咸
朝代：清

明亡已历四十载，死节犹然为故明。荒冢有人频下马，真令千古气如生。
吊五妃墓十二绝句·其七
作者：范咸
朝代：清

长恨丁宁数语馀，从容犹自整簪裾。邽西便是埋香地，三女坟应近阖闾。
吊五妃墓十二绝句·其三
作者：范咸
朝代：清

君后相将殉社稷，虞兮未敢笑重瞳。庙廷倘使增陪祀，臣妾应教祭享同。
吊五妃墓十二绝句·其九
作者：范咸
朝代：清

明妃无命死胡沙，青冢荒凉起暮笳。争比冰心明似月，隔江不用怨琵琶。
吊五妃墓十二绝句·其二
作者：范咸
朝代：清

天荒地老已无亲，肯为容颜自爱身。遥望中原肠断绝，伤心不独是亡人。
吊五妃墓十二绝句·其五
作者：范咸
朝代：清

可怜椎髻文身地，小字人传纪载新。却恨燕京翻泯灭，英风独显费宫人。
吊五妃墓十二绝句·其八
作者：范咸
朝代：清

封题无树一孤岑，剩有儿童踯躅吟。岂是五丁开蜀道，却缘望帝哭春深。
吊五妃墓十二绝句·其六
作者：范咸
朝代：清

忍把童家旧誓忘，孝陵风雨怨苍苍。芳魂若向秦淮去，正好乘潮到故乡。
吊五妃墓十二绝句·其十
作者：范咸
朝代：清

垒垒荒坟在海滨，魂销香冷为伤神。须知不是经沟渎，绝胜要离冢畔人。
吊五妃墓十二绝句·其十一
作者：范咸
朝代：清

又逢上巳北邙来，宿草新浇酒一杯。自古宫人斜畔土，清明可有纸钱灰。
吊五妃墓十二绝句·其十二
作者：范咸
朝代：清

十姨庙已传讹久，参昴还应问水滨。今日官僚为表墓，五妃直可比三仁。
吊五妃墓十二绝句·其四
作者：范咸
朝代：清

田妃金盌留遗穴，何似贞魂聚更奇。三百年中数忠节，五人个个是男儿。
吊五妃墓十二绝句·其四
作者：范咸
朝代：清
体裁：七言绝句

田妃金碗留遗穴，何似贞魂聚更奇。三百年中数忠节，五人个个是男儿。
含羞草
作者：范咸
朝代：清

萱花自昔可忘忧，少草如何却解愁。为语世人休怪诧，风情太甚要含羞。
吹箫
作者：范咸
朝代：清

裹发殷勤愿执鞭，服劳吾意亦欣然。怪他麻达风骚甚，学得吹箫便是仙。
夜坐丛碧亭
作者：范咸
朝代：清

小院层阴十笏宽，行吟屋角绕回阑。故邀檐月花间照，不畏帘风竹里寒。一卷新诗迟夜话，半瓶浊酒冷春盘。更残莫便思高卧，梅影昏黄正好看。
安平城阅武宴集
作者：范咸
朝代：清

牙幢直上赤嵌城，鼓吹高传画角声。持节绣衣周内史，櫜弓铁甲汉家营。盛时狝狩风还古，海外烟尘静不惊。閒煞熊罴击刁斗，承平是处久销兵。香清歌管在层城，进酒微闻宴笑声。锦簇华筵瑶岛月，丛残高垒旧时营。遥传鼙鼓风逾劲，稳卧鱼龙夜息惊。敢谓儒生矜缓带，太平天子不忘兵。
安平城阅武宴集·其一
作者：范咸
朝代：清

牙幢直上赤嵌城，鼓吹高传画角声。持节绣衣周内史，櫜弓铁甲汉家营。盛时狝狩风还古，海外烟尘静不惊。閒煞熊罴击刁斗，承平是处久销兵。
安平城阅武宴集·其二
作者：范咸
朝代：清

香清歌管在层城，进酒微闻宴笑声。锦簇华筵瑶岛月，丛残高垒旧时营。遥传鼙鼓风逾劲，稳卧鱼龙夜息惊。敢谓儒生矜缓带，太平天子不忘兵。
岣嵝碑
作者：范咸
朝代：清

岐阳石鼓文仅存，安置太学真嶙峋。更复上溯二千载，神禹鸟迹荒丘坟。退之好奇寻古碣，眼未曾见空传说。岣嵝山尖读旧碑，赤文绿字蛟龙掣。是谁道士偶得睹，事幽语秘终非实。朱张重游入杳茫，鸾漂凤泊悲苍凉。搜索南岳竟无有，书之简策心徬徨。丹铅先生生已晚，独窥墨本神飞扬。篆奇义密苦未晓，译以形象词琳琅。自云祝融峰绝顶，踝书巉刻非虚影。仙扃灵钥辟千年，万古文章传世永。我来修志惭直笔，稽古湮沈肝肺热。炎帝茶陵尚郁葱，湘灵帝子啼鹃血。初访岳麓得数纸，拖船坳侧依稀是。传闻南渡嘉定年，隐真屏下移来此。献之连帅镌石壁，四绝堂前谁与敌。更教摹拓薰麝煤，著手摩挲苔藓剔。衡阳令君忽致书，惠我古本行次且。县北计里五十二，岣嵝有峰藏璠玙。大禹庙后数百尺，精铁面削螭盘纡。有司置吏勤守护，闭藏风雨雷霆俱。浴手幡阅少缺画，非隶非篆非虫鱼。翚飞翼跂倚短剑，古鼎跃水罗珊瑚。两本肥瘦差有别，麓山重刻宁差讹。云何至宝反后出，永叔夹漈遗摭罗。新安当时已难觅，紫盖咫尺迷嵯峨。问途雁塔初不远，岂有万丈遮藤萝。是邪非邪正难识，未得辨口如悬河。《尚书》古文疑伪作，姚兴张霸何其多。谬托蝌斗费量度，孰为发覆忘偏颇。多闻阙疑见阙殆，吾服至教脱臼科。少陵枉自嗟才竭，昌黎力薄终如何。后生仰止兴不浅，金泥玉检空吟哦。
庄副使惠女贞酒走笔赋谢
作者：范咸
朝代：清

裸人种稻手自舂，咀嚼作曲尘埋封。椰瓢妇子共酣饮，醉奉客尝情何浓。吾曹小户偏爱洁，对此惨澹愁眉锋。梨花竹叶在何许，当筳生怕恶客逢。一朝贾舶千里至，乡味百斛来吴淞。南华仙人号酒圣，特遣从事陈词恭。江村蜡树是贞木，花开细白凌寒冬。其实补精益神气，能袪百病扶龙钟。以之为酿功力倍，丹成不啻陪赤松。我闻掀髯一长啸，年虽未老多衰容。炎方阳气舒一敛，眼花作字常駮舛。精力驽缓生恂瞀，深惧株橛心憧憧。举杯芳馥餍馋口，如镃引铁鱼唼喁。枯肠一润融血脉，赤赪两颧丰姿丰。升床酣卧梦恬适，游仙直上蓬莱峰。感君此惠日洗斝，荡涤胶固从来胸。急撑春日看花眼，君岂巨蹶吾蛩蛩。
张司马五十寿柬以长句
作者：范咸
朝代：清

岂为辞尊却抱关，海亹坐镇月眉湾。早知园叟神仙侣，况复瀛洲咫尺间。晴日丹霞辉碧落，春灯火树映朱颜。乘槎本是乘车客，何以骑驴倒看山。
扶桑花
作者：范咸
朝代：清

祇是江乡木槿花，千重照殿炫红霞。生来不遇繁霜雪，秾艳经年向客誇。桃腮杏脸衬朝霞，那信红颜薄命嗟。两树新妆争睹胜，老夫无月不看花。
扶桑花·其一
作者：范咸
朝代：清

祇是江乡木槿花，千重照殿炫红霞。生来不遇繁霜雪，秾艳经年向客誇。
扶桑花·其二
作者：范咸
朝代：清

桃腮杏脸衬朝霞，那信红颜薄命嗟。两树新妆争睹胜，老夫无月不看花。
昙花
作者：范咸
朝代：清

一茎数蕊尽丛生，粉晕檀心画不成。静态雪花堪比洁，幽香莲叶与同清。已蠲浓艳消尘劫，应散诸天入梵声。传是西方来小种，净因我亦未忘情。
木兰花歌
作者：范咸
朝代：清

诗人赋物善言理，不似庭前格竹子。当知多识即是学，废目任耳非为美。我来蓬瀛大海东，探奇直欲穷苍穹。周诹询度百不厌，肯教过眼烟云空。采辑郡志二十卷，遗书掇拾行将遍。犹惭臆断恐失真，订误考疑敢云倦。贝多罗花诗已讹，琵琶形似终如何。就中无实难伪托，佛经欲写空槎那。因阅长庆忽顿悟，辛夷恍与木兰遇。内白外紫状如莲，点点青杨虫食蠹。昔人几度上芳舟，不识征帆逐远游。今日模糊才认得，新翻乐府却风流。
槟榔
作者：范咸
朝代：清

南海嗜宾门，初尝面觉温。苦饥如中酒，得饱胜朝餐。种必连椰子，功宁比稻孙。瘴乡能已疾，留得口脂痕。
水仙花
作者：范咸
朝代：清

霓裳翠袖剪吴绫，烟雾轻笼弱不胜。绰有风神凌海峤，怜他冷艳斲春冰。银盘皎洁还疑雪，金盏娇娆好试灯。拟与梅花同配食，水仙王庙最相应。
澄台观海
作者：范咸
朝代：清

层台爽气豁双眸，远望沧溟万顷收。赤雾衔将红日暮，银涛拍破碧云秋。鲲鹏飞击三千水，岛屿平堆十二楼。极自神州渺无际，东南形势此间浮。
登大嶝山
作者：范咸
朝代：清

瞥见山坳翠欲流，葱茏密树景清幽。岚光迥与群峰别，海色遥看四面收。日暮碧云惊异彩，雨过寒气逼深秋。天南锁钥横江外，不放鲸鱼夜出游。
茄藤社观番戏二绝句
作者：范咸
朝代：清

连臂相看笑踏歌，陈词道是感恩多。剧怜不似弓鞋影，一曲春风奈若何。妙相天魔学舞成，垂肩璎珞太憨生。分明即是西番曲，齐唱多罗作梵声。
茄藤社观番戏二绝句·其一
作者：范咸
朝代：清

连臂相看笑踏歌，陈词道是感恩多。剧怜不似弓鞋影，一曲春风奈若何。
茄藤社观番戏二绝句·其二
作者：范咸
朝代：清

妙相天魔学舞成，垂肩璎珞太憨生。分明即是西番曲，齐唱多罗作梵声。
荔枝
作者：范咸
朝代：清

绛罗衫子雪肌肤，一种香甜绝胜酥。消渴液寒青玉髓，脱囊盘走水晶珠。阿环风味差堪拟，卢橘芳名亦少殊。饱啖拚教烟爨绝，不辞人唤作狂奴。江家色绿宋家红，曾识端明谱牒中。到此得尝过玉食，无劳想象判丹枫。诗才漫说穷骚雅，兴味犹应傲上公。万事灰心殊不恶，只愁海飓阻筠笼。
荔枝·其一
作者：范咸
朝代：清
体裁：诗

绛罗衫子雪肌肤，一种香甜绝胜酥。消渴液寒青玉髓，脱囊盘走水晶珠。阿环风味差堪拟，卢橘芳名亦少殊。饱啖拚教烟爨绝，不辞人唤作狂奴。
荔枝·其二
作者：范咸
朝代：清

江家色绿宋家红，曾识端明谱牒中。到此得尝过玉食，无劳想象判丹枫。诗才漫说穷骚雅，兴味犹应傲上公。万事灰心殊不恶，只愁海飓阻筠笼。
莲蕉
作者：范咸
朝代：清

奇花多变态，颜色红于火。风物类海南，不似莺花妥。已长叶中花，更生花上叶。我欲剥蕉心，酒痕映双颊。
莲蕉·其一
作者：范咸
朝代：清

奇花多变态，颜色红于火。风物类海南，不似莺花妥。
莲蕉·其二
作者：范咸
朝代：清

已长叶中花，更生花上叶。我欲剥蕉心，酒痕映双颊。
贝多罗花
作者：范咸
朝代：清

已兼蝶粉与蜂黄，更裹依微紫绛囊。叶似款冬棱较健，花开盛夏气微香。一丛蓓蕾盈枝发，半卷婀娜小瓣长。可是贝多真色相，閒书梵字午风凉。
赤瓦歌有序
作者：范咸
朝代：清

绛云火伞张海国，烧空灭尽青铜色。信知天运应炎方，抟土何缘变髹漆。万室于今陶者谁，炀灶浑疑欺白日。连掾栉比纷参差，画栋朱甍几回惑。汉家黄屋禁例严，风剥雨淋遮不得。临漳铜雀更何似，香姜旧款无人识。况兼四壁光炯炯，环堵恍与宫墙逼。帘前砖影更辉煌，彤墀彩绘盈阶墄。华棼俨上祝融峰，珠煤贯屋祥光直。千门万户火西驰，照耀烛龙乌戢翼。我思天台有赤城，朱霞天半称奇特。又闻南方裔外山，赤石为墙标异域。此间合是虹霓居，羲毂轩轩火鞭扶。六丁叱驭驱蛟螭，故发狂飙销鬼蜮。君不见火焰山头半焦土，爚爚如焚少荆棘。又不见焮翻地底硫磺山，草枯海破飞烟黑。麒麟之飓炊繁星，流金烁石鲸鲵息。温泉转作瘴母胎，裂窍烘池土花赩。刺桐万朵吐红丝，蓦地烧天怪繁殖。扶桑照殿逞鲜妍，艳艳絪缊锦交织。海若自来足光怪，丹邱浴日镕金霱。蒸郁恒旸阳用九，司天南正神明力。十八重溪水漰腾，九十九峰山崱屴。鲁阳挥戈势当逐，巫尪自焚尤应殛。炬牛燧象烂功勋，庶几赫怒彰天德。祇今海宴无烽尘，不烦煅鍊洪炉侧。承平但愿风雨调，永息炎威静八极。
过段忠烈公祠
作者：范咸
朝代：清

段公智勇皆殊绝，史传峥嵘识异才。仓卒司农倒印去，笑谈刺史戴头来。笏能击贼犹余恨，志在成仁誓不回。此日荒祠馨俎豆，懦夫可立不须哀。
闻余初度诸生有欲以文寿者赋长句辞之
作者：范咸
朝代：清

知非未敢语吾曹，绛帐年来感二毛。式谷犹应惭蜾蠃，投纶窃欲避阳鱎。暮春谁识弦中趣，深雪可知门外高。但愿诸生娴礼乐，他年池上看挥毫。
露香亭即事
作者：范咸
朝代：清

夜凉树垂露，晨清花放香。坐觉幽意适，不知白日长。守宫鸣前楹，互答怪蝉螀。机事久已息，掉臂惊螳螂。感此发深喟，世态何张皇。营营名利窟，私欲羞难量。曷弗顺大化，鼓腹游虞唐。青青木兰树，金粟同芬芳。离离赪桐枝，火燄烧扶桑。但逞颜色好，终非金玉章。吾生更何求，返璞是所望。亢龙应有悔，大道归敛藏。君子日乾乾，慎守千金方。
题张司马若霳七夕乘槎图次六给谏韵四绝句
作者：范咸
朝代：清

月地云阶几度秋，填桥何用驾方舟。仙槎却是君家物，银汉还应认旧游。月明风静蔚蓝天，苦海无波燧息烟。好济苍生垂宝筏，不誇岛上有琼田。海上巡行两见秋，未归人忆木兰舟。披图愿借东风便，只向中原汗漫游。为想龙眠二月天，赐金园里足风烟。恩深敢说归山好，不为家无负郭田。
题张司马若霳七夕乘槎图次六给谏韵四绝句·其一
作者：范咸
朝代：清

月地云阶几度秋，填桥何用驾方舟。仙槎却是君家物，银汉还应认旧游。
题张司马若霳七夕乘槎图次六给谏韵四绝句·其三
作者：范咸
朝代：清

海上巡行两见秋，未归人忆木兰舟。披图愿借东风便，只向中原汗漫游。
题张司马若霳七夕乘槎图次六给谏韵四绝句·其二
作者：范咸
朝代：清

月明风静蔚蓝天，苦海无波燧息烟。好济苍生垂宝筏，不誇岛上有琼田。
题张司马若霳七夕乘槎图次六给谏韵四绝句·其四
作者：范咸
朝代：清

为想龙眠二月天，赐金园里足风烟。恩深敢说归山好，不为家无负郭田。
题褚太守禄观稼图
作者：范咸
朝代：清

北港地肥沃，种植恒不时。四月刈新谷，六月开新菑。十月收大冬，洵有不敛穧。罔知三年畜，转贩成漏卮。番儿学唐人，亦解把锄犁。时清风日好，鸡犬皆嬉嬉。槟榔簇凤尾，猱采同儿戏。弯弓射生手，徒充他人饥。褚侯河南后，跨海效一麾。动念仁民术，写出豳风诗。美哉二千石，愿更进微规。武侯治蜀严，宽猛常相持。既庶何以教，阿谁是良师。逋逃何以绝，穷黎何以肥。至治顺大化，贵与羲皇期。何时道德同，四海仰风仪。
风俗
作者：范咸
朝代：清

饱啖槟榔不是贫，无分妍丑尽朱唇。颇嫌水族名新妇，却爱山蕉号美人。剧演南腔声调涩，星移北斗女牛真。生憎负贩犹罗绮，何术民风使大淳。
鮡鱼次六给谏原韵
作者：范咸
朝代：清

怒目棱棱遍体斑，蛇行也解曲回环。如何生在沧溟里，偏喜身居清浊间。虎穴掉头终不顾，龙门烧尾可知艰。烹鲜更怪成何味，丛笑令人鄙百蛮。
挽张百熙联
作者：范国维
朝代：清
体裁：联

为中华新辟文明，上下五千年，铸像神京公第一；痛湘水香销兰芷，凄凉生死友，招魂岭表我孤寒。
自题续弦门联
作者：范增祥
朝代：清
体裁：联

半亩园从中翰借；合欢诗是状元笺。
次韵鹿干岳《喜从玉壶记忆得周忠介旧寄二诗赋此》
作者：范士楫
朝代：清
体裁：七言律诗

履虎遗踪尚可寻，江潭何处写行吟。都因开箧沾书泪，想见题梅饷友心。好句有缘重剪烛，高山无恙几弹琴。双珠忽藉乾坤色，不枉鸡林购字金。
夏初临·药名闺怨，和周羽步
作者：范姝
朝代：清

竹叶低斟，相思无限，车前细问归期。织女牵牛，天河水界东西。比似寄生天上，胜孤身、独活空闺。人言郎去，合欢不远，半夏当归。徘徊郁金堂北，玳瑁床西。香烧龙麝，窗饰文犀。稿本拈来，缃囊故纸留题。五味慵调，恹恹病、没药能医。从容待，乌头变白，枯柳生稊。
浣溪沙·月夜怀延公夫子
作者：范姝
朝代：清

庭竹潇潇弄晚风。月光如洗露华浓。瑶阶花影自重重。非爱良宵清不寐，因怜归燕思无穷。夜深独倚画楼东。
闻蟋蟀有感
作者：范姝
朝代：清

秋声听不得，况尔发哀吟。游子他乡泪，空闺此夜心。已怜妆阁静，还虑塞垣深。萧瑟西风紧，行看霜雪侵。
风入松·秋夜
作者：范姝
朝代：清

金风析析绕窗前。梧叶舞翩跹。空阶蛩语无休歇，不由人、无限凄然。天上月明如洗，桂枝影堕疏檐。砧残漏永如年，宝鼎喷馀烟。琵琶冷落无心拨，为闲愁、常锁眉尖。这苦向人难诉，还来题上花笺。
澎湖三十六岛歌
作者：范学洙
朝代：清

巨浸汪洋闽徼东，五灵无外幅？通。置郡台湾声教讫，峰峦北拱水朝宗。台湾水道千馀里，澎湖岛屿峙其中。岛屿潆洄三十六，其间强半人居丛。宅中而广者大山，纵横三十馀里间。其东一屿形如鼎，名曰香炉不可攀。西遍雁净山对峙，向无居人水潺潺。沙墩之屿亦西列，上皆飞沙形颇圜。北则奎壁势峥嵘，下多龟鼊山以名。山外之屿曰锭钩，鸡肾员背鸟屿横。或因其壮及所产，厥名一定遂莫更。更有白沙屿在傍，沙白漫漫石硁硁。屈爪吉贝居极北，罗列拥抱若长城。数屿大山北门钥，舟泊大山从此行。越而极西有目屿，远望浑似人眼形。目屿之东号铁砧，上有大石势坦平。错出其旁曰土地，中一神像石琢成。金山蜿蜒磅礡间，其色赤黄若金呈。空壳之屿联其左，物产中空因著称。正西澳有西屿头，西屿之西丁字门。横于西屿如丁字，巨浪排空势若翻。转北名为镇海屿，胜国屯兵作外藩。东为大仓一旷土，中无人家有平原。山虽旋绕直培嵝，总逊西屿之耸轩。中为内外二堑地，往来舟舣若云屯。西屿头为四角屿，其势方正如列垣。屿形各异名不一，又有鸡笼与托盘。进此则为虎井屿，望之应作伏虎观。南乃花草屿相连，屿生花草始名焉。大猫小猫屿相近，间多怪石恍猫镌。南屿原有鲛人住，后以风涛居始迁。南屿之北称头巾，其西八罩名最传。周环仅匝三馀里，乃左乃右皆人烟。衡宇稠密居相错，雅有书声晓夜喧。于今英俊多游泮，澎岛人文莫之先。八罩对峙为将军，屿以庙名不记年。南屿东西有二屿，东平西平衣带联。二屿下流号钟仔，上窄下宽似钟悬。由此而东西吉屿，一东一西望渺然。两吉渡台指南车，舍此难从别径穿。并此名为三十六，天堑之险难言诠。当年伪郑曾踞险，我军云集足投鞭。一战海氛风扫尽，鲸穴鲛窟涤腥膻。今日山青水绿外，处处商泊与渔船。古云恃德不恃险，谩言隔涉此地偏。帝德覃敷梯航迩，长歌聊当舆图编。
澎湖三十六岛歌
作者：范学洙
朝代：清
体裁：古风

巨浸汪洋闽徼东，五灵无外幅�通。置郡台湾声教讫，峰峦北拱水朝宗。台湾水道千馀里，澎湖岛屿峙其中。岛屿潆洄三十六，其间强半人居丛。宅中而广者大山，纵横三十馀里间。其东一屿形如鼎，名曰香炉不可攀。西遍雁净山对峙，向无居人水潺潺。沙墩之屿亦西列，上皆飞沙形颇圜。北则奎壁势峥嵘，下多龟鼊山以名。山外之屿曰锭钩，鸡肾员背鸟屿横。或因其壮及所产，厥名一定遂莫更。更有白沙屿在傍，沙白漫漫石硁硁。屈爪吉贝居极北，罗列拥抱若长城。数屿大山北门钥，舟泊大山从此行。越而极西有目屿，远望浑似人眼形。目屿之东号铁砧，上有大石势坦平。错出其旁曰土地，中一神像石琢成。金山蜿蜒磅礡间，其色赤黄若金呈。空壳之屿联其左，物产中空因著称。正西澳有西屿头，西屿之西丁字门。横于西屿如丁字，巨浪排空势若翻。转北名为镇海屿，胜国屯兵作外藩。东为大仓一旷土，中无人家有平原。山虽旋绕直培嵝，总逊西屿之耸轩。中为内外二堑地，往来舟舣若云屯。西屿头为四角屿，其势方正如列垣。屿形各异名不一，又有鸡笼与托盘。进此则为虎井屿，望之应作伏虎观。南乃花草屿相连，屿生花草始名焉。大猫小猫屿相近，间多怪石恍猫镌。南屿原有鲛人住，后以风涛居始迁。南屿之北称头巾，其西八罩名最传。周环仅匝三馀里，乃左乃右皆人烟。衡宇稠密居相错，雅有书声晓夜喧。于今英俊多游泮，澎岛人文莫之先。八罩对峙为将军，屿以庙名不记年。南屿东西有二屿，东平西平衣带联。二屿下流号钟仔，上窄下宽似钟悬。由此而东西吉屿，一东一西望渺然。两吉渡台指南车，舍此难从别径穿。并此名为三十六，天堑之险难言诠。当年伪郑曾踞险，我军云集足投鞭。一战海氛风扫尽，鲸穴鲛窟涤腥膻。今日山青水绿外，处处商泊与渔船。古云恃德不恃险，谩言隔涉此地偏。帝德覃敷梯航迩，长歌聊当舆图编。
人月圆·南江客舍
作者：范安澜
朝代：清
体裁：词

铺茅权当陈蕃榻，孤客滞穷乡。可怜只是，朝朝寂寞，夜夜凄凉。驱愁命酒，怎禁酒味，不入愁肠。无边衰草，一江寒浪，四顾茫茫。
偷声木兰花·寒日
作者：范安澜
朝代：清
体裁：词

同云密布天将雪。风力寒威殊凛冽。寄迹江村。拥火倾樽只闭门。打头容膝黄茅屋。一枕游仙清梦足。晓起填词。填到邻鸡唱午时。
剔银灯·归途次骥江驿，晓起遇雨
作者：范安澜
朝代：清
体裁：词

一夜归心驰骤。孤枕上、数残清漏。远寺钟鸣，邻墙鸡唱，刚是五更时候。衣衫重扣。对草阁、青灯如豆。侧侧晓寒侵袖。猛雨乍闻檐溜。乡梦无凭，愁怀欲炽，更尽昨宵馀酒。只眉牢皱。恁情况、要人消受。
天仙子·闺怨
作者：范安澜
朝代：清
体裁：词

永夜空房情绪恶。莹莹一点灯花落。和衣伏枕细思量，前日约。昨朝错。惹个今宵眠不着。
太常引·夏夜不寐
作者：范安澜
朝代：清

小庭深院爱幽情。坐久夜凉生。翠竹拂窗棂。错认做、风声雨声。移床就月，呼童沦茗，展转梦难成。玉漏欠分明。不辨是、三更四更。
太常引·夏夜不寐
作者：范安澜
朝代：清
体裁：词

小庭深院爱幽情。坐久夜凉生。翠竹拂窗棂。错认做、风声雨声。移床就月，呼童瀹茗，展转梦难成。玉漏欠分明。不辨是、三更四更。
忆江南 其七 本意九首
作者：范安澜
朝代：清
体裁：词

江南忆，光福径又邪。到处一杯倾竹叶，寄林十里看梅花。渴借老僧茶。
忆江南 其三 本意九首
作者：范安澜
朝代：清
体裁：词

江南忆，碧嶂插云天。载酒寻碑探故宝，扶筇拾级到层巅。望见太湖边。
忆江南 其八 本意九首
作者：范安澜
朝代：清
体裁：词

江南忆，扶醉上危矶。松树青笼淳祐敕，梅花香扑泰元碑。白鹤贴天飞。
忆江南 其六 本意九首
作者：范安澜
朝代：清
体裁：词

江南忆，酷爱石湖滨。说虎轩前花簇簇，盟鸥亭上月纷纷。欲去更因循。
忆江南 本意九首 其一
作者：范安澜
朝代：清
体裁：词

江南忆，虎阜最关情。七里堤边花作障，千人石上翠为屏。泥醉可中亭。
忆江南·其九
作者：范安澜
朝代：清
体裁：词

江南忆，缆系万峰坳。把酒望穷林屋洞，移船来自石岩桥。湖水浸山腰。
忆江南·其二
作者：范安澜
朝代：清
体裁：词

江南忆，夜静铁花厓。一缕苍烟封短薄，三更明月冷经台。歌吹上上来。
忆江南·其五
作者：范安澜
朝代：清
体裁：词

江南忆，春水泛孤篷。邓尉东来只桨月，石湖西去一帆风。岚气满遥空。
忆江南·其四
作者：范安澜
朝代：清
体裁：词

江南忆，太息最高峰。今日庄严供佛地，当年歌舞馆娃宫。春梦一场空。
忆秦娥·离思
作者：范安澜
朝代：清
体裁：词

重门闭。东风作恶杨华坠。杨华坠。恼人春色，困人天气。凭阑提起相思意。裁成锦字无由寄。无由寄。怕他惆怅，替他憔悴。
念奴娇·春恨
作者：范安澜
朝代：清
体裁：词

别离容易，到如今殊觉，当初草草。帘外东风吹不尽，不管愁人烦恼。燕子飞忙，莺儿声涩，寒食清明了。无情是我，等閒放却春老。小院曲曲阑干，分明犹记，惆怅无由到。自恨不如明月影，直入萧娘堂奥。锦字修成，无人寄与，拈向银灯烧。青衫湿透，泪珠零落多少。
更漏子·别意
作者：范安澜
朝代：清
体裁：词

雨侵窗，风动幕。寒压枕衾单薄。炉烟冷，饼香销。夜长更漏遥。人别后，浑难觏。盼个梦儿不就。愁似茧，思如麻。空房落灯花。
极相思·即事
作者：范安澜
朝代：清
体裁：词

去年曾晤瑶姬。记在石桥西。枪头红杏，水边碧柳，白板双扉。前度渔郎今又至，怪仙源、路失津迷。见时草草，别时梦梦，提起悽悽。
桃源忆故人·月下
作者：范安澜
朝代：清
体裁：词

峭寒着意侵衣袖。香饼烟消金兽。坐到更深时候。明月明如昼。鱼沉雁杳人难觏。赢得双眉常皱。枉自擎杯在手。别恨浓于酒。
步蟾宫·题友人乘风破浪小影，兼送北上
作者：范安澜
朝代：清
体裁：词

年时曾共闻鸡起。默会汝、凌云大志。乘风破浪久相期，看今日、扬帆万里。琴书满载银涛里。鼓枻去、登仙何异？通材从此遇通津，也替得、吾侪吐气。
沁园春·感怀
作者：范安澜
朝代：清
体裁：词

落魄狂生，四十无闻，自顾奈何？纵青缃搜遍，文堪泣鬼；黄金散去，门可张罗。壮不如人，老之将至，历尽沧桑掣电过。相看处，厌衣冠优孟，蜗壁千戈。蹉跎甘守岩阿。叹镜里星星点鬓多。算来时豪气，似泥沾絮；眼前流景，若织抛梭。亦已焉哉，嗟无及矣，莫漫牢骚更着魔。从兹后，且逢场作戏，剧饮欢歌。
浣溪沙·春日
作者：范安澜
朝代：清
体裁：词

淡荡春风漾柳丝。养花天气禁烟时。昼长人静燕归迟。乱转肠轮愁作辐，暂开眉锁酒为匙。最难消遣是相思。
浪淘沙·江上
作者：范安澜
朝代：清
体裁：词

午睡酒初醒。江上閒行。水边天末远山晴。江水连天天接水，水阔天青。浩浩杂风声。波痕千层。早潮晚汐不曾停。亦复有时平似掌，一片空明。
满江红·题虎邱剑池壁
作者：范安澜
朝代：清
体裁：词

虎阜峰头，铁花绣、幽崖壁缝。传说道、剑池之下，阖闾遗冢。龙骨已沉王霸业，鱼肠不作嬴秦供。问凿山、着意苦搜寻，成何用？清冷水，空复涌。崚嶒石，徒自耸。又真娘瘗玉，墓松遥拱。此日酸心当日事，古人陈迹今人恸。恸兹邱、儿女共英雄，都是梦。
菩萨蛮·立秋
作者：范安澜
朝代：清
体裁：词

梧桐一叶飘金井。心情陡觉拴难稳。不是要悲秋。秋来易得愁。年华催渐老。触处生烦恼。故纸破窗棂。风吹似裂缯。
调笑令·即景
作者：范安澜
朝代：清
体裁：词

风景。风景。已是一年将尽。不堪留滞江村，旅舍凄凉掩门。门掩。门掩。枯木寒鸦几点。
酷相思·本意
作者：范安澜
朝代：清
体裁：词

忆昔旗亭歌赠芍。恨匆遽、因缘薄。盼青鸟、音书何处托？悔不的、当初错。认不的、而今错。剪剪轻风飘雨脚。似有意、添萧索。怎离绪、茫茫难捉摸。才一会、安排着。又一会、思量着。
醉花阴·愁
作者：范安澜
朝代：清
体裁：词

天把閒愁都付我。惯与愁同夥。枉使酒浇愁，酒醒愁来，依旧含愁坐。也苦愁多缠不过。欲把愁抛躲。不合更思量，眼角眉尖，又被愁关锁。
钗头凤·书愤
作者：范安澜
朝代：清
体裁：词

年华老。光阴耗。旧时颜面今枯槁。愁如缚。心无着。十年昏聩，一朝惊觉。错。错。错。灯花小。炉烟袅。匡床闷剧和衣倒。添萧索。增寥落。暂摅胸膈，还须狂乐。酌。酌。酌。
长相思 其一 本意二首
作者：范安澜
朝代：清
体裁：词

长相思。短相思。只个相思无已时。相思伊怎知？不相思。又相思。提起相思不自持。相思总是痴。
长相思·其二
作者：范安澜
朝代：清
体裁：词

意难平。恨难匀。泪点淋漓满素襟。佯言是酒痕。怕黄昏。到黄昏。梦里分明见玉人。醒来记不真。
哭汪仲房
作者：范崇阶
朝代：清

悲极转无泪，情深难措词。拌将成永别，恨不早相知。慧业原非福，天心我亦疑。囊中遗稿在，忍读古人诗。
壬戌夏六月十四日赵菊潭胡秋白朱间泉孙秋风屠琴坞殳积堂拂尘庵雅集
作者：范崇阶
朝代：清

银潢未西倾，倒挂橐驼岭。森严岚气逼，深树黑无影。明月如相寻，朗朗出松顶。科头坐其间，人意与山静。潮声龛赭来，破屋小于艇。有客吹铁笛，声与江潮并。高梧近十寻，老竹瘦千挺。澹忘遗物我，语妙杂醉醒。诸君学道人，那不惜光景。清磬出疏寮，逃禅发深省。
寄怀小颠上人万峰山房
作者：范崇阶
朝代：清

萧条板屋一龛镫，剩有袈裟典未曾。昨夜瓮头应醉倒，满山风雨卧诗僧。
秋白有皋亭看花之约先一日邀至东茧
作者：范崇阶
朝代：清

一棹延缘溯远汀，东风吹面酒初醒。涨平草色沿堤绿，雨过山光绕郭青。别墅遥通多废埭，野桃才放映茅亭。桑阴日暖将成幄，想见幽人户昼扃。
舟次无锡
作者：范崇阶
朝代：清

山影落篷背，苍然满舵楼。千樯撑晓色，一塔界中流。市聚城犹远，天高霜自浮。惠泉清可掬，吾欲写吾忧。
望华楼呈屈锦山明府
作者：范希曾
朝代：清
体裁：五言律诗

西搴黄鹤顶，东俯凤凰台。宿雾四天卷，华峰九子开。槛凭云满袖，手摘斗为杯。坐抚丝桐静，弦歌下里来。
丁字韵作者数十搜索尽矣林菽原复来徵和强试成吟居然哀恻所谓诗钟派也
作者：范当世
朝代：清
体裁：七言律诗

向来花事付园丁，曾未看花雨既零。素壁并无天可问，空弦犹有客能听。生愁云杳身无类，剩恨霜悽德不馨。万事已同秋扇弃，暴风还复打流萤。
七月七日感灵鹊
作者：范当世
朝代：清
体裁：古风

天上无婚媾，灵鹊空中啼。飞飞亦何事，来啄屋上泥。屋上有黄鹄，失路何凄凄。鹊向主人道，借巢乌林西。主人初不怿，鹊语真媞媞。言语纵尔巧，颜色固已低。良知鸦不恶，聒耳遭诃诋。明年多大风，自向低枝栖。低栖那弗智，徒侣相招携。咄彼守雌者，还为天下溪。
七月三十日叠韵书怀·其一
作者：范当世
朝代：清
体裁：七言律诗

今日普天还旧政，先生所挟亦何之。平生为口无多望，逆旅惊心又一时。人去谁怜屋乌好，诗成愁有蛰龙知。无言百怪生南海，赤县神州遍陆离。
七月三十日叠韵书怀·其二
作者：范当世
朝代：清
体裁：七言律诗

大地横飞千尺水，谁能一一问根源。山川老矣还多事，天地茫然欲少恩。容易岂能除汉过，等闲何至托尧言。若非砚墨犹相活，刮绝吾文更不存。
七月三十日叠韵书怀为庄秉瀚题其外祖张仲远先生道光戊戌海客琴樽图因有感于时事即以砭庄生之狂·其一
作者：范当世
朝代：清
体裁：七言律诗

秋尽寒生日月边，对觞谁免百忧煎。却从画里论俦侣，正得壶中有地天。信使莫先箕子国，文儒各以郑君传。琴樽谅在羲皇上，可但区区六十年。
七月二十日挈罕儿往省外舅吴公疾自吾庚午孟秋入此门恰三十年矣即夜感赋
作者：范当世
朝代：清
体裁：七言律诗

苦月临宵转转亏，昏灯倦眼对迷离。当阶瑟缩惊秋早，引枕低回结梦迟。语世竟难宽病叟，行身不得饭痴儿。回头快婿升堂日，卅载仓皇到此时。
七月八日寿朱辑斋大令五十即送其行·其三
作者：范当世
朝代：清
体裁：七言绝句

仍世高文历九卿，承家子弟老儒生。怜君独后人间巧，五十看看拙宦成。
七月八日寿朱辑斋大令五十即送其行·其二
作者：范当世
朝代：清
体裁：七言绝句

盘盂小识为君寿，百变河山又一秋。能及今朝谈酒政，堆筵何惜万千筹。
七月八日寿朱辑斋大令五十即送其行·其四
作者：范当世
朝代：清
体裁：七言绝句

邑有流亡山税尽，嗟君此去又何如。逢人且喜无惭汗，来去空囊计未疏。
七月十八日晨兴叔节搴帘以入喜可知也叠梦中诗韵
作者：范当世
朝代：清
体裁：七言律诗

梦回秋到爽来空，一笑搴帘子又同。今夜月华还喜白，昨宵灯燄怪来红。海枯石烂平生志，地大天荒五亩宫。骨肉亲贤文字美，世间闲杀万鸡虫。
三十二岁自寿
作者：范当世
朝代：清

颜子当我时，怡然顺化理。贾生在我时，悲天哭不已。颜子固宜笑，哭者亦自喜。而我于此时，饮食孩稚耳。假为失呼吸，千载宁有己。而我亦不病，不病尔将俚。勖哉劳肾肝，弗怖落其齿。天寿众人命，尔当屈一指。两岁课一熟，双日行百里。天下忧伤人，尔福亦已侈。尔无一行足，感悽又何以。戒哉令誉乘驩来，誉来汲汲思二子。
三叠前韵述怀示内子·其一
作者：范当世
朝代：清
体裁：七言律诗

糠覈馀生拙懒并，坐教乡里笑陈平。已无男子封侯意，虚抱皇天不老情。萍水交亲三数辈，雪泥踪迹十馀城。欲耕一陇无谁乞，车马劳劳更远征。
三叠前韵述怀示内子·其二
作者：范当世
朝代：清
体裁：七言律诗

怪怪奇奇并一长，焉知蝼蚁与侯王。文犀百管霜毫秃，铜雀千秋瓦砚凉。独患无身窥奥窍，可能将寿与羸尪。不须玉手调丹鼎，吾病由来餐饭强。
三君子篇
作者：范当世
朝代：清

老氏结巨网，释迦悬利钩。纷纷下人海，垂饵当乱流。以彼溷中趣，兼之性命浮。何患英雄人，不来流上头。流头大鱼上，形瑰果如牛。变化直飞去，二老胡不收。乃知青云上，招手有孔丘。借问孔夫子，何术招此俦。彼无异端在，一语教人愁。气尽即无我，长生言不雠。轮回不可得，寂灭终耻羞。盖棺万物尽，惟独斯文留。沈雄乃不死，精力斯当勠。此道一深入，机来难自由。胸中沃至味，玉瓒盛黄流。贪瞋怨恸怖，一一皆谬悠。乃知师恩重，耸我出我幽。与我一世间，福禄诸天侔。假非玉书圣，不恐宁肇修。万年弗可揭，一揭乾坤休。老聃树桃李，独秀惟庄周。此人澹无欲，永可泥涂龟。一朝感鲲鹏，欲作逍遥游。公然脱彼网，吾学同喜忧。灵均亦在楚，孟子还居鄹。当日三君子，朝朝阅九州。
三君子篇
作者：范当世
朝代：清
体裁：古风

老氏结巨网，释迦悬利钩。纷纷下人海，垂饵当乱流。以彼溷中趣，兼之性命浮。何患英雄人，不来流上头。流头大鱼上，形瑰果如牛。变化直飞去，二老胡不收。乃知青云上，招手有孔丘。借问孔夫子，何术招此俦。彼无异端在，一语教人愁。气尽即无我，长生言不雠。轮回不可得，寂灭终耻羞。盖棺万物尽，惟独斯文留。沈雄乃不死，精力斯当勠。此道一深入，机来难自由。胸中沃至味，玉瓒盛黄流。贪瞋怨恸怖，一一皆谬悠。乃知师恩重，耸我出我幽。与我一世间，福禄诸天侔。假非玉书圣，不恐宁肇修。万年弗可揭，一揭乾坤休。老聃树桃李，独秀惟庄周。此人澹无欲，永可泥涂龟。一朝感鹍鹏，欲作逍遥游。公然脱彼网，吾学同喜忧。灵均亦在楚，孟子还居鄹。当日三君子，朝朝阅九州。
三山会馆晤黄晓秋同饮方知其亦留滞此间翌日出其元日试笔索和叠二首酬之·其二
作者：范当世
朝代：清
体裁：七言律诗

处处笙歌起画楼，时平相业奠金瓯。正宜力取还乡锦，何便悲吟作客裘。冻折蓬莱天左股，望穿苜蓿海西头。交疏未问行藏事，约略分吾一段愁。
三山会馆赴小汀之招并约敬如送罕儿入西学堂次小汀韵
作者：范当世
朝代：清
体裁：七言律诗

清谈无复妓成围，不醉犹能醒眼归。学也固知无禄在，天乎安得与时违。老夫剩以文为戏，平世终无泪可挥。箭激楼船满江海，奋飞鱼鸟或知几。
三月二十六日言謇博优行援士相见礼以诗造余寓庐明日遂招之饮而诗未报也阅再旬复以其所为训周晓芙诗波及于我而督和会姚丈人来异其为人乃招之饮而同和之
作者：范当世
朝代：清

莽莽风沙溷此身，眼明云水得斯人。今无古有士相见，花好日长天莫春。画饼声名聊啖俗，倾河意气对披真。舣舟正好同吾发，别一仙源可问津。白头岁月赞嬴踦，悔尽生平羽猎词。生晚有天皆可问，处卑无地竟何悲。周郎年少虚优世，姚合老人能咏诗。饯尽流光足珍惜，庭阶花影日南移。
三月二十六日言謇博优行援士相见礼以诗造余寓庐明日遂招之饮而诗未报也阅再旬复以其所为训周晓芙诗波及于我而督和会姚丈人来异其为人乃招之饮而同和之·其一
作者：范当世
朝代：清

莽莽风沙溷此身，眼明云水得斯人。今无古有士相见，花好日长天莫春。画饼声名聊啖俗，倾河意气对披真。舣舟正好同吾发，别一仙源可问津。
三月二十六日言謇博优行援士相见礼以诗造余寓庐明日遂招之饮而诗未报也阅再旬复以其所为训周晓芙诗波及于我而督和会姚丈人来异其为人乃招之饮而同和之·其二
作者：范当世
朝代：清

白头岁月赞嬴踦，悔尽生平羽猎词。生晚有天皆可问，处卑无地竟何悲。周郎年少虚优世，姚合老人能咏诗。饯尽流光足珍惜，庭阶花影日南移。
三月二十六日言謇博优行援士相见礼以诗造余寓庐明日遂招之饮而诗未报也阅再旬复以其所为酬周晓芙诗波及于我而督和会姚丈人来异其为人乃招之饮而同和之·其二
作者：范当世
朝代：清
体裁：七言律诗

白头岁月赞嬴踦，悔尽平生羽猎词。生晚有天皆可问，处卑无地竟何危。周郎年少虚忧世，姚合老人能咏诗。饯尽流光足珍惜，庭阶花影日南移。
三月二十六日言謇博优行援士相见礼以诗造余寓庐明日遂招之饮而诗未报也阅再旬复以其所为酬周晓芙诗波及于我而督和会姚丈人来异其为人乃招之饮而同和之余既招謇博同姚丈人饮而客以丈人新到候者众室不能容乃相其可逐者而逐謇博以去客散乃各为二诗诒之謇博亦不望也而即夕酬还四诗其意益深远而余所欲言者亦益多再次其韵·其一
作者：范当世
朝代：清
体裁：七言律诗

清尊微雨息劳歌，一老苍颜为子酡。宦橐眼看孤剑在，寓庐刚只半弓多。填门舆马公无溷，绝代宫商手自和。燕去雁来浑听惯，摩空唳鹤数声过。
上海县丞罗耀廷之母刘同治癸亥殉难徵诗·其一
作者：范当世
朝代：清
体裁：七言绝句

丞哉一叹意如何，不为沈沦感逝波。四十年来萱草恨，要将椽笔补山阿。
上海县丞罗耀廷之母刘同治癸亥殉难徵诗·其三
作者：范当世
朝代：清
体裁：七言绝句

吾宗实始扬彤管，吾亦荆襄作志来。授命多于文武士，谁言巾帼少人才。
上海县丞罗耀廷之母刘同治癸亥殉难徵诗·其二
作者：范当世
朝代：清
体裁：七言绝句

由来阿母承家日，关陕重重寇正狂。提挈同怀携弱息，当时临难极芬芳。
上海县丞罗耀廷之母刘同治癸亥殉难徵诗·其四
作者：范当世
朝代：清
体裁：七言绝句

孝子毋为恨不镌，于今烈殉满幽燕。王师寇盗终无别，何处恩纶降自天。
上海止于欣甫者累月航海北归舟中有作
作者：范当世
朝代：清

为欢亦已侈，祇觉别离轻。便有还家乐，难堪此夜行。梦君小儿女，依我尚纵横。佛住无三日，由来鉴此情。君终食湖㳇，那便不书生。苦为高才惜，真看拙宦成。九夷托妻子，一饭动生平。涉海茫茫夜，回肠百感并。
上海止于欣甫者累月航海北归舟中有作·其一
作者：范当世
朝代：清

为欢亦已侈，祇觉别离轻。便有还家乐，难堪此夜行。梦君小儿女，依我尚纵横。佛住无三日，由来鉴此情。
上海止于欣甫者累月航海北归舟中有作·其一
作者：范当世
朝代：清
体裁：五言律诗

为欢亦已侈，祗觉别离轻。便有还家乐，难堪此夜行。梦君小儿女，依我尚纵横。佛住无三日，由来鉴此情。
上海止于欣甫者累月航海北归舟中有作·其二
作者：范当世
朝代：清

君终食湖㳇，那便不书生。苦为高才惜，真看拙宦成。九夷托妻子，一饭动生平。涉海茫茫夜，回肠百感并。
上海遇彭芾亭病还江西
作者：范当世
朝代：清

去年我病江城下，君行作官具裘马。今年我游东海滨，君病还家百事舍。君官我游都可怜，病榻攀望如飞仙。去年今日恰周岁，尔我相代心熬煎。昔君至浦濒我去，今我去沪濒君至。我行两度皆迟迟，遇君宁得非天意。不然朋旧各四方，何必甘苦都与尝。所以为君一挥涕，仍当欢喜临壶觞。君不能饮我心恻，安得与君分气力。江湖盘曲山峻高，远哉遥遥不得息。握君强别无他词，养心为上身次之。人生钜细信有命，从今歧路先无悲。
下关迟番船再作
作者：范当世
朝代：清
体裁：七言律诗

嵯峨两鬓雪山白，飘泊一身江水寒。送别门生悲杖履，迎谈津吏式衣冠。腐儒拙分能相告，乱世浮名不自安。且喜兹游未云滞，早归负米博亲欢。
不信
作者：范当世
朝代：清
体裁：七言律诗

不信江山如错绣，更无奇策建堂堂。威公老去貂牙在，蒙氏蹉跎胜广强。一马十牛愁未已，群鸦孤凤泣何将。由来忠孝须明眼，独对昏灯泪万行。
不堪
作者：范当世
朝代：清
体裁：七言绝句

水师伐鼓声犹壮，舟子弹弦韵转悽。我已无端横涕泪，不堪芦雁再三啼。
与义门论诗文久之书二绝句·其一
作者：范当世
朝代：清
体裁：七言绝句

六籍英灵葬死灰，凭虚唤得几声回。弦歌已落伶人手，岂忆尼山学道来。
与义门论诗文久之书二绝句·其二
作者：范当世
朝代：清
体裁：七言绝句

最有空词定乐哀，网罗故实定非才。请看镫雨檐花句，便值高歌饿死来。
与仁卿斗诗牌吟得一绝
作者：范当世
朝代：清
体裁：七言绝句

名山古刹繁华尽，老树残枝绝可娱。杯水天寒作豪饮，白衣歌调满江湖。
与仲实论诗境三次前韵
作者：范当世
朝代：清
体裁：七言律诗

诗家王气必深寒，秘钥谁能拔数关。龙虎相遭风过水，鸾皇自舞雪盈山。眼光料得千年在，心事无由百道閒。与子婆娑见真意，公然一蹴杜欧间。
与内子登狼山游宴极乐内子先有诗而余次其韵
作者：范当世
朝代：清
体裁：古风

世态更改年复年，山色向人无变迁。所以古之倦游者，往往归结青山缘。嗟我蓬飘二十载，今来共尔东南天。越从戊子作重九，十年不履兹山巅。春初与人观野烧，宾从杂遝如流川。此间岂容尔我迹，辗转期待秧分田。山空人静杂花发，攀登一览心欢然。平时未知缺几许，及此方觉吾犹全。身之得闲贱亦好，饥饱在后何须钱。惟以佳人古难得，同时郭李云如仙。白头相守亦相喻，此乐未被旁人先。三千大千泡影置，当时如来岂不贤。四十年间阨穷汉，惜无此趣能少延。如今与尔共生灭，在家何取忘家禅。一日看山未云少，百方清兴来连连。浮云已向空中失，落日犹在天边悬。临门一照长江水，人与山容皆静娟。
与刘一山除夜深谈赠之一诗并将以示彦升兄
作者：范当世
朝代：清
体裁：古风

不以俗子相绕缠，不与家族同熬煎。祗以青灯照白话，与子相对成一年。子之识力万夫贤，觉旦有在鸣鸡先。公卿揽子欲为臂，嗟子十口何能捐。平生小心结师友，负累何止千万钱。到今簿记百不省，更用三省常自镌。人间来日是何世，愁霖泛滥高无天。园佣折花不能卖，兰薰雪白何为焉。不然有若蕙修者，壮老一概穷当坚。瞬独胡缘竟欲死，隔海与我愁悁悁。
与刘聚卿晤谈后归而大雪为诗记之
作者：范当世
朝代：清
体裁：七言律诗

刘郎胆略真堪羡，直向欢场券一年。嗟我百忧消雪后，也知生事艳春前。宫中待衍鱼龙戏，巷曲相呼羊酒天。倚遍薰笼忘瑟缩，小儒亦自负吟肩。
与同学者共祀兴化刘先生于龙门书院哀感成诗
作者：范当世
朝代：清

城郭三年别，门墙一恸深。池荷还炫日，堤柳尚成阴。游从斋房减，埃尘讲幄侵。黯然值诸子，相对忽沾襟。视炙无多日，师恩自觉偏。来时先目断，归路更心悬。待对空山榻，长休大海船。岂知临别语，遗恨已千年。跋涉师怜我，连年更未休。风尘徒不肖，悲愤已堪羞。独夜一回首，当春那得秋。嗟哉览玆宇，麟凤去悠悠。俎豆今来意，诸君兴慕思。师亡胡可倍，道大固应歧。白石犹能碻，狂澜未可知。苍茫千载事，流涕向崇祠。
与同学者共祀兴化刘先生于龙门书院哀感成诗·其一
作者：范当世
朝代：清

城郭三年别，门墙一恸深。池荷还炫日，堤柳尚成阴。游从斋房减，埃尘讲幄侵。黯然值诸子，相对忽沾襟。
与同学者共祀兴化刘先生于龙门书院哀感成诗·其三
作者：范当世
朝代：清
体裁：五言律诗

跋涉师怜我，连年更未休。风尘徒不肖，悲愤已堪羞。独夜一回首，当春那得秋。嗟哉览兹宇，麟凤去悠悠。
与同学者共祀兴化刘先生于龙门书院哀感成诗·其三
作者：范当世
朝代：清

跋涉师怜我，连年更未休。风尘徒不肖，悲愤已堪羞。独夜一回首，当春那得秋。嗟哉览玆宇，麟凤去悠悠。
与同学者共祀兴化刘先生于龙门书院哀感成诗·其二
作者：范当世
朝代：清
体裁：五言律诗

亲炙无多日，师恩自觉偏。来时先目断，归路更心悬。待对空山榻，长休大海船。岂知临别语，遗恨已千年。
与同学者共祀兴化刘先生于龙门书院哀感成诗·其二
作者：范当世
朝代：清

视炙无多日，师恩自觉偏。来时先目断，归路更心悬。待对空山榻，长休大海船。岂知临别语，遗恨已千年。
与同学者共祀兴化刘先生于龙门书院哀感成诗·其四
作者：范当世
朝代：清

俎豆今来意，诸君兴慕思。师亡胡可倍，道大固应歧。白石犹能碻，狂澜未可知。苍茫千载事，流涕向崇祠。
与同学者共祀兴化刘先生于龙门书院哀感成诗延卿将之广东招同诸子集于其家次何氏山林十首·其一
作者：范当世
朝代：清
体裁：五言律诗

望望蒲塘路，维舟第二桥。故人期陇亩，好会接云霄。作合前时问，朋游隔日招。惟应就芳草，百里未嫌遥。
与吴彦复谈感怆叠韵
作者：范当世
朝代：清
体裁：七言律诗

尘中历览堪惊叹，珠是随侯璧是何。无奈江湖乘雁集，不如韶咏一夔多。生憎徐福犹通道，死到钟期欲断歌。且与存身慎无垢，海天如镜日相磨。
与吴镗魏兆麟饮酒看水仙兼示诸生
作者：范当世
朝代：清
体裁：五言排律

雪滞阴檐下，尘飞小院门。水仙聊自濯，火力更相温。所学惟知茗，逢君一洗樽。酒边看一笑，花色若为幡。供养寒山石，深涯浅水盆。妍枝犹带蕙，苯柢仅如䪤。那便知潮意，何因释土痕。我闻来海岛，君与问仙源。一昔萦多梦，群葩忽满屯。呈身因作主，略地恣为园。强半犹能记，当时尽可扪。告君应不喻，嗟我又何言。色抱浑无著，浮生别有根。牢持灯火意，耿耿未销魂。
与善夫一席话归来犹心痛也叠送字韵
作者：范当世
朝代：清
体裁：古风

有臣偷欲忘其君，仅保头颅未教送。有子偷欲忘其亲，忍使肝肠寂无动。一朝相遇泪滂沱，失志忘魂相伯仲。空能言语似苏黄，真到古人亦安用。医和死绝巫咸归，天路茫茫与谁讼。我言三乐已无头，子遗八口半犹空。一口相从亦累人，不然何必吾从众。各把是心牢守之，更背妻孥自寻梦。要能磊落战馀年，大火当前颜色洞。
与幼卿等联句赋得燕赵金台
作者：范当世
朝代：清
体裁：七言律诗

燕山伯气盖函崤，北斗黄金笑迎郊。绝塞风雷千万厦，一时邹乐四方交。应无齐客歌弹铗，空有樊期待续胶。易水东南半秋草，王君千载解人嘲。
与幼卿等联句赋得管宁木榻
作者：范当世
朝代：清
体裁：七言律诗

鼙鼓中州不可听，飘然海上独扬舲。行藏早卜辽东帽，寤寐不惊天上星。掉尾神龙归大泽，汗颜驰马集郊坰。明无明主空三顾，长使南阳卧不醒。
与延卿连夕谈叙述为绝句七首·其一
作者：范当世
朝代：清
体裁：七言绝句

一世风驰雨骤辰，閒云两片伴宵晨。扶携变乱应无具，植立萧疏要有人。
与延卿连夕谈叙述为绝句七首·其七
作者：范当世
朝代：清
体裁：七言绝句

哀今无禹并无颜，弃掷箪瓢粪土间。一日不为贫贱徙，千秋凝望气如山。
与延卿连夕谈叙述为绝句七首·其三
作者：范当世
朝代：清
体裁：七言绝句

试想平生日月消，孰尝有味孰无聊。祗今头白应须慎，身后无人作解嘲。
与延卿连夕谈叙述为绝句七首·其二
作者：范当世
朝代：清
体裁：七言绝句

閒论便到盖棺时，短景寥寥事可知。惟有萦回我生处，及今征迈已嫌迟。
与延卿连夕谈叙述为绝句七首·其五
作者：范当世
朝代：清
体裁：七言绝句

天道悠悠亦大哉，前人力尽后方来。达夫岂为儿孙计，一种存亡实可哀。
与延卿连夕谈叙述为绝句七首·其六
作者：范当世
朝代：清
体裁：七言绝句

昔变来如海骤潮，放之平地转迢遥。从今恨少危亡日，宜视怀襄苦我尧。
与延卿连夕谈叙述为绝句七首·其四
作者：范当世
朝代：清
体裁：七言绝句

眼有东西万国风，谁欤真得我心同。翻疑闭户无言处，一息能将九地通。
与故人话
作者：范当世
朝代：清
体裁：五言律诗

河汉竟无极，毫釐谬若兹。方知民祸大，不救道心危。居昔实人表，逮今为寇资。虚堂揽明镜，反手又何疑。
与柯逊庵兄别十二年再晤于江宁而有是作
作者：范当世
朝代：清
体裁：七言律诗

琴台一梦江湖涸，钟阜再来天地冰。君既生儿差共慰，我除得妇略堪称。西无鸣鸟饥谁哺，南有老蛟寒待罾。等是蹉跎行不得，可怜攀望若飞腾。
与沈爱沧兄念其女婿林暾谷而有去年今日之叹爱沧亦泫然诵此二十八字以同余悲遂赠一首
作者：范当世
朝代：清
体裁：七言律诗

问我诗怀已泪零，去年今日更堪听。陆沈风雨桃花面，小照乾坤腐草萤。百不相谋成沆瀣，万无可说况零丁。侯官太保遗风在，聊与苍茫泣素馨。
与蕴素联吟乐甚因而感怀前室诵其遗诗忽复与之流涕蕴素用前韵余复次之
作者：范当世
朝代：清
体裁：七言律诗

墙外群山拥髻来，墙隅花萼接莓苔。鸟啼清脆蜂声暧，龙井香甜蚁瓮开。好事只今疑过分，悲歌对子不能才。一篇残稿嗟何吝，十七年间事可哀。
东坡生日临觞有感复和敬如
作者：范当世
朝代：清
体裁：古风

迢迢阅世徒增悲，人欲不死将何为。假令髯翁到今在，恐其一日无伸眉。翁年八百六十四，飘忽人代成今时。笙歌宴笑极丧乱，纵横历览皆无之。祗言新法乱人纪，讵谓旧学诛民彝。公乎来游听我告，安石正论经天垂。不佞天人不法祖，彻骨剖辨无瑕疵。傥教欧马数君者，与共责难忧来兹。一君一相必有职，千变万变皆非奇。当时堂堂宋天子，将与万国为轩羲。人言我穷为公故，宁知在政不在诗。天仙化人一方语，今来竟作奸邪资。谁能顽然守深黑，无与日月同奔驰。举觞为公祝千岁，悯念来日伤肝脾。曾是渊源一江水，聊以弟子静其师。
东坡生日即消寒第六集敬如为长歌甚有高致余转自愧其才思枯竭不能和也无已复用前韵叠一首赠之
作者：范当世
朝代：清
体裁：七言排律

长吟累月笔花枯，更设罍樽学拜趋。四海钝人成此会，万年闲事礼前儒。诗书酝酿于今薄，笠屐风流与众模。仙去难留天上曲，神幽焉到海中郛。齐王竽好无须瑟，博望槎成不用桴。愁入沧溟都化水，泪随咳唾尽成珠。谁能送日犹凭此，暂试因风一唱于。吾服季常真耐冻，歌残字字撷华腴。
东坡生日王义门置酒次东坡和王郎庆生日诗韵座中有赵善夫杨功甫及敬如也
作者：范当世
朝代：清
体裁：七言排律

飞书驰檄望风趋，罗向樽前尽友于。剩腊一旬穷节候，雄文千载旧规模。王郎置酒仍前事，赵子吟诗尚腐儒。陈孟公能从陋巷，范淳甫亦脱经郛。债多莫作登台计，道丧休乘浮海桴。席上人人携凤侣，袖中各各有骊珠。喜瞻髯叟颜如昨，更作吟朋吻不枯。寄语西州杨道士，要添蜜酿作膏腴。
东郊夜行
作者：范当世
朝代：清
体裁：五言律诗

东郊夜行路，一水阻前津。击柝是何处，吠尨遥与亲。繁星开笑口，独树俨吟身。回远亦何碍，毋劳问睡人。
东郊道中
作者：范当世
朝代：清

碧涨回溪满，风芦对岸斜。群鱼嬉水鸟，深草著秋花。日午人归犊，阴浓妇浣纱。愁闻积霖后，户户有农嗟。
两舫
作者：范当世
朝代：清
体裁：七言律诗

两舫鬨然忽构争，老夫无奈一身横。稍凭意气全无用，直析毫釐始得平。霄壤昔为群动有，智愚天使万机成。何时直道人人守，不待旁人子细评。
中秋次韵高季迪张校理宅玩月
作者：范当世
朝代：清
体裁：古风

我来四换霜林蓝，魂梦已失江边岚。江月沈沈山月小，今皆沦落无人探。浪说吐茵不宜逐，坐对丞相车龛鬖。偷有此庐乐今夕，天与月我相濡涵。月之团团定何物，疑非我与天能参。一片寒冰照人世，却有功用无求贪。著向青天不可扫，朗若大字题空嵌。所以贤愚各顶礼，岂有骂语闻詀諵。我之抟抟定何物，语大足比书中蟫。当年亦欲舍此相，春山夜雨萦苔龛。固知早成定虚愿，不得绿发寻归庵。郁蹙锦瘤要人采，百计不售成枯楠。平生思之但负月，扪心愧对秋江潭。人间佳节复有几，沦失八九钟阜南。身独何为入囚舍，翻覆自缚真如蚕。祗能磊落对天笑，老死寂寞吾何惭。焚香径下嫦娥拜，臣于万物靡所耽。朝吟莫吁有述作，书生例许为空谈。李彪设具范云啖，岂论明日无黄柑。天有雨风月有阙，惟独臣言无二三。祝拜而起妇亦拜，拜罢一笑千愁含。谓余披写既如此，孰为偃蹇停归骖。天寒海昏怒涛动，孤客坎壈真能堪。嗟子斯言吾岂昧，飞霰既集谁不谙。丈夫行止有尺寸，但惜玉貌非好男。长年与人共烟火，能无一日同苦甘。何况东兵大蠚手，曾不责我谋平戡。糈台丈人亦无事，正用此际穷幽覃。劝君努力清光下，不惜沈醉宵酣酣。博得有情无智慧，岁与草木无边毵。
中秋登冀州西城独吟
作者：范当世
朝代：清
体裁：古风

三年局府舍，一夕登城望。俯视围城若圆沿，明月正在城中央。世间苍莽亦何极，我即私之乌有旁。城西近官舍，吏屋稍成行。依稀各家院，了无丹粉墙。正东有庐在空阔，赵王故殿开元场。南东深黑不可见，脚下园田亦已荒。吾欲聊观景，恨无灯火光。高明在天作何用，更照沙土能辉煌。南过百城垛，照眼得方塘。两月自相弄，忽觉白地金银镶。无人赏佳节，细水波洋洋。城根遍栽柳，或比游人长。愁惊鸟雀睡，咳唾不敢扬。吾贤来牧七八载，会见此物干穹苍。传闻汉季此城大，后更多代成荒凉。朝廷不忧吏不视，骏足未尝来此骧。乃使迂儒长风俗，或成笑故流畿疆。嗟哉但如此，所学奚必偿。吾身饥寒紧相托，方夜茕茕愁雪霜。
临入湖口眺望
作者：范当世
朝代：清
体裁：七言律诗

荡荡秋天且散怀，上穷湘汉下江淮。愁闻诗料添猿鹤，喜见人烟没虎豺。吾愿一言过李息，世无三疏问王涯。西山却有峥庐在，安得湛冥百岁偕。
临睡感题杜集
作者：范当世
朝代：清
体裁：七言律诗

了知身世风驰过，无奈当前日似年。事至终须一笑遣，吟成翻藉百忧煎。思君往矣真同物，问我谁欤待后贤。病体不胜炉火澹，仍能辛苦课宵眠。
为一山作·其一
作者：范当世
朝代：清
体裁：七言绝句

神龙爪甲在烟云，雉翮翻飞亦不群。一海二天真剩语，可怜倾动百蛮君。
为一山作·其二
作者：范当世
朝代：清
体裁：七言绝句

近怜吾子入官才，谁见高官幻想来。好善宁非盛德事，要防奴辈利吾财。
为伯严录天津甲午中秋诗至人间佳节复有几沦失八九钟阜南之句觉向时所惋惜能偿以此日之游而今此所悲哀复绝异于当年之事伯严愈有旦莫承平更百忧之作感痛可胜言哉次韵尽意
作者：范当世
朝代：清
体裁：七言律诗

一世不为明日计，吾侪能惜此宵游。拚将特地清醒眼，来觅当年散失秋。寂寂山川夜逾静，沈沈歌管死无忧。应疑从古高寒月，只照人间百尺楼。
为伯韬原毁并示张伯纯四叠前韵
作者：范当世
朝代：清
体裁：七言律诗

浮云那便无根蒂，蜚语从知有岁年。已惧婴夫失鼢意，更争卢骆在王前。冥心自展鹍鹏海，裂眦难窥蠛蠓天。听彼悠悠终废罢，看君于我合随肩。
为叔节题西山精舍图
作者：范当世
朝代：清
体裁：古风

去年甥馆东西间，东对城西凤啄山。自春徂夏看不足，归去时时有梦还。再来此室非吾有，却对墙头怅恨久。转念兹土于我何，且复得之乌能守。磊磊狼山新绿轩，打门归住无烦言。龙眠挂车妇氏物，犹许半子为家园。投身天地正多处，徬徨歧路缘何故。客气已尽江湖悲，少年望尔还山去。尔去西山来侍亲，犹对新居怀旧邻。可知能作山川主，不似寻常陌路人。钟鼎山林各天性，吾惜青山已如命。难得吾妻亦称怀，良知此事天所定。此画当年著此人，冰心玉质相辉映。尔今即去其如何，为我佳处留行窝。明年春江鼓一棹，还及尔姊来经过。尔时林下风流句，应比安成道上多。
为叔节题西山精舍图
作者：范当世
朝代：清

去年甥馆东西间，东对城西凤啄山。自春徂夏看不足，归去时时有梦还。再来此室非吾有，却对墙头长很久。转念兹土于我何，且复得之乌能守。磊落狼山新绿轩，打门归住无妨言。龙眠挂车妇氏物，犹许半子为家园。投身天地真多处，彷徨歧路缘何故。客气已尽江湖悲，少年望尔还归去。尔去西山来待亲，犹对新居怀旧邻。可知能作山川主，不似寻常陌路人。钟鼎山林各天性，吾昔青山已如命。难得吾妻亦称怀，良知此事天所定。此画当年著此人，冰心玉质相辉映。尔今即去其如何，为我佳处留行窝。明年春江鼓一棹，还及尔姊来经过。尔时林下风流句，应比安城道上多。
为庄秉瀚题其外祖张仲远先生道光戊戌海客琴樽图因有感于时事即以砭庄生之狂·其二
作者：范当世
朝代：清
体裁：七言律诗

庄生识古便能狂，及我流连大父行。才士本为时贵贱，冥心忽与世低昂。卧闻燕市前宵雪，坐觉羊城八月霜。为爱迁书语杨幼，人间无地著哀伤。
为徐积馀题王渊雅夫妇所书前后赤壁赋卷子内人同作
作者：范当世
朝代：清
体裁：古风

文章应时出，模拟丧天真。杨班踵相袭，独啸知无人。河洲化远矣，弇鄙伤人伦。雄声有孤唱，孰则鸣相亲。谅哉天地间，生才良苦辛。一者尚难遇，骈罗宁不珍。徐君授斯卷，文采何璘斌。眉山之所作，乘时若凤麟。前无百古范，后者开无垠。为之殆于化，解此亦天民。王生好夫妇，妙墨对纷纶。当时写且读，意味何津津。惜哉我与姚，对此皆成陈。空辞本无用，况以闱帏身。乾嘉盛文藻，楞伽故乐贫。如以一双蝶，而游草木春。时乎地天冻，万物皆沈沦。谁于晦冥夜，犹见鸳鸾振。境尽亦须拓，意平无待伸。风声与月色，造物终能仁。曷不共兹赋，同为后世尘。
为鹤亭题孙文节公遗墨
作者：范当世
朝代：清
体裁：七言绝句

一节艰难岂易成，直须守正又多情。看他师弟闲闲语，那得临危更倖生。
举少浦为爱沧课子见其宾主酬唱而亦和焉
作者：范当世
朝代：清
体裁：七言律诗

乍见保生怀袖稿，一诗会合主宾初。未因养士聊添债，无奈生儿且读书。辟地宁非覆巢外，瞻天仍是戴盆馀。侯官耿耿明忠孝，国耻终望为扫除。
举足一首
作者：范当世
朝代：清

举足能归归不得，恼人天气复晨昏。日光昼软来穿户，风力宵沈自打门。家弄近知黄菊好，婿乡空忆短篱存。不如海冻江河涸，雪地冰天得自温。
久雨病困柬潜之
作者：范当世
朝代：清
体裁：古风

一雨十日屋被围，萍合槛外波浸扉。盆中金鱼受急溜，唼喋已若伤天机。我身非鱼作鱼伍，那弗头涔腹又痱。四郊民困我不问，第一城间百事违。君居城南似高阜，多言楼壁倾崔巍。朅来君病复何若，竟辍吟事令人唏。王生今朝校艺罢，囊笔定以君为归。明当属其弗视我，临河不济徒依依。已闻汪君率属祷，倘用诚恪回天威。敬因改卜祀先子，看取晴日迎骖騑。
义门忽然去扬州而携余稿于江上诵之且题一诗以相寄叠丁字韵奉答因述所闻
作者：范当世
朝代：清
体裁：七言律诗

谈笑朝朝有白丁，王郎踪迹忽飘零。海天帆影纷难下，江介诗声朗可听。知否雁来传警响，毋徒麝死恋馀馨。扬州废苑秋何似，独数隋家有剩萤。
九日
作者：范当世
朝代：清
体裁：七言律诗

登高望远昉何年，而我于今足不前。节遽祗堪偕送日，蓬飞无力再浮天。思亲可但沧江上，忆弟宁徒青岱边。遍把神州堕烟莽，拥衾犹觉泪如泉。
九日登白云山最高处吊燕市诸人
作者：范当世
朝代：清
体裁：古风

千里百里风，凄迷自成俗。祗有飘飞万里身，走入众中无缚束。一岁两岁间，沿缘递歌哭。只有埋藏百岁人，每日看山犹不足。我行亦何意，忽在天南头。登高作重九，遂入番山幽。四山丹垩尽邱陇，壮者或是公与侯。能仁一寺在山罅，门前豁见江天秋。田畴蓊然稻三熟，氓户饱暖真无愁。何哉粤人好作乱，辄出扰我东南州。人之有才不自已，仍视风俗为刚柔。寻常圣与盗，截然如异才。藉令易置之，何必如是哉。水土浸淫耳目染，敢作狂欺蹈深险。风之所至众趋之，飞蛾历历投凶燄。嗟哉谁是奸人雄，岂有大略烦诸公。眼前寂寞不可耐，使我哀吟空如中。
九江晚眺
作者：范当世
朝代：清
体裁：古风

日刚入时月未出，群辈相看若无色。岂无倒影射天虚，可奈低云障如墨。前途武汉古神州，平镜相看适相直。番船箭激动遥烟，真觉茫然入深黑。俄焉瞥见庐山明，诚非野烧迎风生。葡萄苜蓿皆弥望，疑是匈奴别馆成。
九江登舟照水有感是日齿痛尤剧
作者：范当世
朝代：清
体裁：七言律诗

江水载船船载客，公劳跋涉尔何人。心神憔悴何论貌，齿病浸淫欲到唇。却饭不妨饥屡屡，受风奚以嚏频频。人间澈骨捐除者，念我惟应有一陈。
九江迟船怅望伯严
作者：范当世
朝代：清
体裁：七言律诗

壮日吟朋呼啸处，却扶衰病又经过。国闻家事皆抛撇，离合悲欢一刹那。雨不入江秋水浅，楼刚出市夕阳多。哀来独眺西山友，濡滞依然奈尔何。
乡居多累至与梦湘经月不相见两访而并不答见其与潜之倡和新作次韵谢之
作者：范当世
朝代：清
体裁：七言律诗

忽忘为别几阴晴，乍见君诗亦自惊。束缚未知蚕熟日，飘零同是蠹馀生。相看祗觉饶乡味，可愧方今论友声。雅废夷侵百无似，倘缘高咏听和平。
书与仲弟以答来旨而言近事拉杂不休遂得六十韵
作者：范当世
朝代：清
体裁：古风

吾弟书由鄂中递，吾正思之一挥涕。感激平生未见人，肯为人兄养其弟。纸上斑斑吾弟痕，今吾拭之字如洗。弟谓李公彻骨贤，能教宾客病去体。室庐庖具多私恩，群子英英并高契。昔我修书在府旁，已闻说公似嘉醴。筋骨放散雠衣冠，未将此身著庭际。早知吾弟公能怜，百拜输公岂违礼。吾宗历世多贱贫，文组英华若深闭。十亩彫零作墓田，百年惨澹无生计。父祖唇焦不具餐，母妻手裂难供祭。岂谓轻将骨肉抛，遂有金银发沈殢。昔日秦家散客归，如纵虎罴入林噬。方今帝业万倍秦，亦有诸夷并称帝。岂不悬金争买才，嗟我与君非代厉。假使盘旋江海交，徒对洪流自饥毙。嗟尔后生才两年，僮游那知问其世。九世高文没草莱，辉辉饿节天闻誓。病树枝缭半死生，根馨土热还知岁。昔我曾王父幼孤，高妣曹君淑以慧。弟兄适戴为高门，赠之衣裘弗加币。亦有短衣持与孤，教儿慎言母手制。高妣令孤往谢姨，便著此衣拜姨惠。谓我茕茕寡妇身，他人寸缕焉能系。此时北风吹敝帏，薄炊米汁看儿啜。夜雪沈沈火不明，孤儿读书不可锐。高妣欣然发旧琴，吾今一奏儿寒霁。他日吾儿不悔穷，乃肯教儿学此蓺。嗟尔何曾在祖旁，听闻旧德馨于桂。宗罗陶翟三世誉，各诵所生不能继。何况区区我与君，叩心扪夜将何媲。中人一家养一身，起坐眠兴叱奴隶。良恐他时入俭难，家人四十方如赘。此自皇天育物慈，故令贤宰相维系。闾巷迂儒不可量，焉能遍有私恩逮。勉尔怀忠府主前，啬尔车裘致甘脆。莫更身登黄鹤楼，哀吟汉江叹濡滞。轼辙当时怨谪居，或耻临江监酒税。柳州潮州并专城，视为戮辱相哀悷。人生愿欲真无穷，彼自为官犹侘傺。蛟龙掉尾捎大湖，鹏搊沧溟怒且懠。偃鼠恹恹伺在旁，偷沾馀沥欢然逝。禀命分才各自知，吁嗟尔我真微细。尔听人言为我愁，教我刊方却睥睨。此语流传亦有因，翻翻转变斯成讆。南方谓我三礼精，北方传我狎清丽。我取两言微讼之，北语何伤南语戾。离家去井谋稻粱，恨已虚华促根柢。更若违亲长盗声，茫茫江水吾何济。挚父为人尔自知，平生峣峣不可说。尔我事贤宜战兢，未来得失休猜谜。吾恨初心不自持，含愁更作他人婿。夫子怜我非登徒，强为导言索珍剃。一昔邮中得父书，秋门五月新丧俪。此子完完特过兄，周流相览谁当妻。乃知一妇关一家，莫更青天著阴翳。二人衰病逾冬春，炎日车船更未憩。吾限重洋不得归，涕零南望嗟谁替。冀尔身强不畏涛，秋风一鼓东归枻。
书贾人语
作者：范当世
朝代：清
体裁：古风

去即去耳谁为贤，人如绿草生春田。镰刀割尽还须长，不闻但有今岁无来年。东家独患囊无钱，佣保杂作何有焉。请看朝廷没曾左，也有后相来联翩。我闻此语恍失色，从此昆仑泰华皆不坚。明朝便叱玉皇退，何能一帝专诸天。
书陆务观估客乐诗后
作者：范当世
朝代：清
体裁：古风

往时估人不识公卿名，今也剧谈时事尽可惊。往时一掷百万估人乐，今也豪官巨商尽贫弱。愈知愈弱诚可怜，不论不议宁得贤。所以沈思效姬旦，往往辍食无安眠。事亦有可为，哀哉不可说。谁令我亦作濡需，感叹凄凉坐愁绝。
二十三日即事再次一首盖效山谷七篇终矣
作者：范当世
朝代：清
体裁：古风

雷公半夜张馋口，攫我当门二酒斗。轰然一醉天河翻，驱走风云更不还。我往从之点滴尽，祗令陷我污泥间。故人招我酒楼上，酒薄情浓亦堪赏。岂意入户无人迎，枉令渴趋颇梨城。鸡鹄未化各在笼，庚桑何处呼南荣。空肠自鸣日斜矣，吾为此餐望言子。四明狂客怀书来，说与充饥又可喜。君不见画楼深处藏烟鬟，料理朱弦为子弹。晚尊一笑子无讶，绛帐清风聊可攀。不用君身作霖雨，阿谁指日谢东山。
二十年前余为程悦甫校士泰州得袁衔卷极赏之故五年前来过陆笔城追怀昔游而有一士升沈尚恸心之作盖悦甫已死久矣今来访罗敬之则笔城又已死三年而袁衔亦并以微官死于浙江出城见圆月感怆不可言写以长句
作者：范当世
朝代：清
体裁：七言律诗

人命轻微不可抟，浮生短短况当官。早知恶趣随年尽，要比凡夫得境宽。城阙依然临晚至，月华终古与人看。谁令袁氏千金子，也犯严霜试剑端。
二弟书言河南锡中丞受任以来其勤至矣本日方以电语延聘姚叔节而遽闻其调热河都统叠韵慨之
作者：范当世
朝代：清
体裁：七言律诗

试看朝朝传舍客，几曾留恋到昏时。中途梨栗争能售，东道林亭却付谁。海市云屯潮不信，絮天风软雨为丝。嗟余白发搔难尽，应向妆台借鬓师。
二月晦日编己诗至庚子扬州寄叔节遥遥断音响何异失风筝之作谓吾妇曰吾恨此诗之不答也三月四日得叔节同日愁吾病诗其沈而质与吾同既欣然告之故复次其韵
作者：范当世
朝代：清
体裁：五言律诗

编诗至庚子，追怨在扬州。意动君心觉，书来我病瘳。年衰抑何恋，乱大反无愁。不遣子游学，他年何处游。
二鸟叹在番船作
作者：范当世
朝代：清

二鸟翻飞驰我船，离船一尺走避烟。俯看掠浪背船去，忽复骞云在我前。我凭栏槛至日莫，与逐高下心茫然。茫洋黑水绝归路，东径万里西几千。待向江南觅洲渚，恐其羽翮彫霜天。哀哉龌龊在尘际，纷纷屋底图饱眠。那无空阔若此鸟，更用忧渠不自怜。空江蝴蝶悲来句，依傍人间又十年。丹凤碧梧在何许，蚁子蜉蝣草上缘。方壶员峤今知妄，吾迹此鸟求神仙。亦是神鱼出波戏，世问鸟雀胡能然。
二鸟叹在番船作
作者：范当世
朝代：清
体裁：古风

二鸟翻飞驰我船，离船一尺走避烟。俯看掠浪背船去，忽复鶱云在我前。我凭栏槛至日莫，与逐高下心茫然。茫洋黑水绝归路，东径万里西几千。待向江南觅洲渚，恐其羽翮彫霜天。哀哉龌龊在尘际，纷纷屋底图饱眠。那无空阔若此鸟，更用忧渠不自怜。空江蝴蝶悲来句，依傍人间又十年。丹凤碧梧在何许，蚁子蜉蝣草上缘。方壶员峤今知妄，吾迹此鸟求神仙。亦是神鱼出波戏，世间鸟雀胡能然。
于三山会馆观所谓天后宫者
作者：范当世
朝代：清
体裁：七言律诗

贾舶沿江不惜钱，闽人于此益拳拳。神灵备著千番应，谱牒犹能一姓传。何但生男让生女，须知如帝又如天。没身一样分喧寂，愁绝当时谢自然。
于人扇头见乙未春州南阅练勇时所题双柑斗酒二绝回首当时已成盛世感而叠韵并存之·其一
作者：范当世
朝代：清
体裁：七言绝句

绿杨阴里试搴旗，立马江风著意吹。终是角声悲入耳，不如斗酒自听鹂。
于人扇头见乙未春州南阅练勇时所题双柑斗酒二绝回首当时已成盛世感而叠韵并存之·其三
作者：范当世
朝代：清
体裁：七言绝句

八风面面绕灵旗，甲士云屯画角吹。祗待苍鹰向空阔，不知深树倚黄鹂。
于人扇头见乙未春州南阅练勇时所题双柑斗酒二绝回首当时已成盛世感而叠韵并存之·其二
作者：范当世
朝代：清
体裁：七言绝句

问君识字何无患，春至徜徉更不疑。直去深村拚酩酊，世间理乱本难知。
于人扇头见乙未春州南阅练勇时所题双柑斗酒二绝回首当时已成盛世感而叠韵并存之·其四
作者：范当世
朝代：清
体裁：七言绝句

小方角触已无效，战祷仓皇竟不疑。莫辨谐臣有何术，人间秘事总难知。
云秋奉命治军淮上伯严招同为之寿五十既赠联语复足成一诗
作者：范当世
朝代：清
体裁：七言律诗

云秋肃肃若有适，胸次原无半点埃。自天一言大任集，先春五日寿觞开。酒中乐尽严风起，道远徒殚岁雪催。老病孱颜为君笑，眼中万事得胚胎。
五月二十五日为季直生日叔俨来为置酒召朋旧因道畴曩感成二诗并寄陈子璹·其一
作者：范当世
朝代：清
体裁：五言律诗

记否南山下，先春并马行。卅年为一世，双笑送平生。得间还思旧，临觞尚有兄。开轩吾病减，山翠复纵横。
五月二十五日为季直生日叔俨来为置酒召朋旧因道畴曩感成二诗并寄陈子璹·其二
作者：范当世
朝代：清
体裁：五言律诗

嬉戏各同味，中年道路分。子能达初志，吾尚抱空文。削迹论生事，长嘘念故群。陈生终健者，临老百分勤。
人日和杜公追酬高蜀州诗用其体韵
作者：范当世
朝代：清
体裁：古风

人间何日不兴作，何代无人怨沦落。把手杜公人日篇，感激凄伤泪如昨。遥遥大历千年来，人代相看已寥廓。宁我独无经世才，知君亦乏匡时略。常将短札记经过，更把长篇娱寂寞。言怀稷契悲唐虞，坐想骅骝忆雕鹗。如今似我更无论，汉中昭州无一存。刘表能谈周礼乐，赵佗不问汉乾坤。朔风慄慄重阴覆，西海滔滔万溜奔。天意宁嗟腐败士，旧游欲断公侯门。可怜世季生无赖，要使饥驱道不尊。尺水涟漪复何有，涸馀常此役惊魂。
仆妇彭氏余夙闻其佣力事舅姑兹其来书言颇罄馀赀为父母营葬而乞余诗以道其勤苦云
作者：范当世
朝代：清
体裁：五言律诗

匹妇谁能侮，民彝亦在兹。艰难完尔分，辛苦望吾诗。辽海为家日，荒江别主时。向来原可念，矧以善来贻。
仆诫
作者：范当世
朝代：清
体裁：古风

我行扬州市，坏舆破幨帷。客久无衣裳，瑟缩严风吹。岂其吟不辍，恐为惊寒嘶。仆人反相告，诫我毋尔为。路旁笑者众，谓此成书痴。我果抗声否，恍惚不自知。笑亦岂妨我，不问舆中谁。仆乃始怫郁，怪我殊倾危。公为匿弗见，我面将安施。当时朱买臣，野吟妻羞之。何况大都会，冠盖纷传驰。分明同学者，绚赫多威仪。而忍作此态，主仆令人嗤。我闻噤不语，此人弗可欺。凭何相慰藉，富贵吾无期。惜哉汝不去，作笑无穷时。
从季直谈方知许袁二公为徐筱云所收而筱云死被乱刃尤惨酷道光中有称韩叔起帅仙洲为二才者而号筱云以半才副之其为人始终可述犹如此故哀以诗
作者：范当世
朝代：清
体裁：七言律诗

人表从君次第论，徐君逮祸亦烦冤。平生半誉陪韩帅，前死百金收许袁。白首可怜心不老，青燐遥想骨无存。天南地北须臾际，血泪相和尽有恩。
从方子顺手中读李燕伯索和之二绝因知其为人走笔和之·其二
作者：范当世
朝代：清
体裁：七言绝句

秋风怅眺越王台，求友哀鸣识子才。闻道钦州贤刺史，刚从云海洗心来。
从謇博借得李莼客侍御诗集即夕读其七古二十馀篇不容不服恨无由见之观其自序称后世谁能定吾文者吾自定云尔则又慨乎莫能禁也独夜无聊叠兵字韵题其端以示謇博
作者：范当世
朝代：清
体裁：古风

东南一老更戎兵，四十五十澹得名。名在世间若遥瑟，诗到吾耳才轰霆。惜哉有言驷不及，平生不愿识帝京。何从众中拔此老，篮舆捧向西山行。山中之人气如虎，帝旁魁梧多好女。悾憧一世真有馀，万岁千秋不爱渠。千秋万岁渺茫事，问渠政亦不汝须。我生之年君壮夫，君衰我亦形容枯。至宝原来还自定，有人掩口笑壶胡。
代旭庄题岭还七友图
作者：范当世
朝代：清
体裁：七言律诗

汉世夸称陆大夫，昌黎祝祷郑尚书。可知百粤文身地，自古中朝宦迹疏。明月二分窥作者，炎荒万里赋归与。风流韵事真堪羡，独感先人建节初。
以事间两日不诣积馀属内人制小食相馈·其一
作者：范当世
朝代：清
体裁：七言绝句

置君河上无人管，往日想思尽谓何。却笑闲门闲不得，辎軿柴毂一时多。
以事间两日不诣积馀属内人制小食相馈·其二
作者：范当世
朝代：清
体裁：七言绝句

老妻特为佳宾具，兼慕君家徐淑才。记否乾嘉双蝶语，要看合璧报琼来。
以保生釐东荐之伯谦
作者：范当世
朝代：清
体裁：古风

李白韩愈浪得名，子瞻山谷皆平平。不然嵚崎历落如我者，焉得置之世上鸿毛轻。虽然时迁势亦异，依然同类相枯荣。籍湜骎骎入文府，秦晁往往句同赓。贫穷陆离亦有会，龙饥虎困风云生。可怜达者竟谁是，祗有裴子食一城。天哀其亲俾得养，亦俾其友从呼庚。原尝死矣平津绝，群士从容饿莩成。何用千金买骏骨，真能一饭扬名声。吾乡如今有瑰宝，曩列高价子所评。种松十年冒霜雪，冻骨渐与寒山撑。吾虽半菽不独饱，忍能对作空肠鸣。会将质裘持送似，令就吾子天南征。赍吾诗骚与将去，还乞吾子持与诸家衡。
以湘军志遣日读竟题尾
作者：范当世
朝代：清
体裁：七言律诗

分明故事可忘忧，未免人情絜短修。一日难防千日醉，百钱犹胜万钱羞。定知文外馀何物，最是花初不可求。我有无穷私淑泪，祗应寂寞付湘流。
以馆中分饷之蟠桃转饷外舅外舅以诗酬走笔奉和
作者：范当世
朝代：清
体裁：七言律诗

三年次第尝新果，弃核仍看载满车。贩竖入金高似斗，海人知木大如鱼。掀髯一笑荣枯事，坦腹真成醉饱馀。莫信甘香非盗剩，台星今傍岁星居。
仪徵道中联句
作者：范当世
朝代：清

破晓南风出广陵，过江山色露微棱。西征词赋悲潘岳，东汉衣冠愧李膺。鱼美海乡辞作客，花醲野馆漫呼朋。剧怜骨肉山中梦，长路春寒思不胜。新息从来忆少游，高平无那客荆州。田间已识羊牛好，江上仍为雁鹜谋。臣朔侏儒有饥饱，中郎都尉各兜鍪。吾侪三十年方壮，裸壤龙章傥可休。舳鲈千里控堤防，三楚遗营迹未荒。屡见番船通海国，愁闻岁币出云阳。将军陇右方屯甲，都督江东漫举觞。我欲绝裾怅风雨，起看太白正横芒。父老犹闻说沈公，桑麻遗爱满吴中。桐乡有庙酬朱邑，鲁国何人荐孔融。白日神鲸窥骇浪，青天大鸟咽悲风。东南民力凋残甚，继政因循望小冯。身世苍茫泣五噫，同舟尔我况将离。大河落日重沽酒，席帽谈兵更赌诗。墓访屯田春寂莫，烟开棠邑树参差。往来岁岁江干路，愁绝风云黑鬓丝。
仪徵道中联句·其一
作者：范当世
朝代：清

破晓南风出广陵，过江山色露微棱。西征词赋悲潘岳，东汉衣冠愧李膺。鱼美海乡辞作客，花醲野馆漫呼朋。剧怜骨肉山中梦，长路春寒思不胜。
仪徵道中联句·其三
作者：范当世
朝代：清
体裁：七言律诗

舳舻千里控堤防，三楚遗营迹未荒。屡见番船通海国，愁闻岁币出云阳。将军陇右方屯甲，都督江东漫举觞。我欲绝裾怅风雨，起看太白正横芒。
仪徵道中联句·其三
作者：范当世
朝代：清

舳鲈千里控堤防，三楚遗营迹未荒。屡见番船通海国，愁闻岁币出云阳。将军陇右方屯甲，都督江东漫举觞。我欲绝裾怅风雨，起看太白正横芒。
仪徵道中联句·其二
作者：范当世
朝代：清

新息从来忆少游，高平无那客荆州。田间已识羊牛好，江上仍为雁鹜谋。臣朔侏儒有饥饱，中郎都尉各兜鍪。吾侪三十年方壮，裸壤龙章傥可休。
仪徵道中联句·其五
作者：范当世
朝代：清

身世苍茫泣五噫，同舟尔我况将离。大河落日重沽酒，席帽谈兵更赌诗。墓访屯田春寂莫，烟开棠邑树参差。往来岁岁江干路，愁绝风云黑鬓丝。
仪徵道中联句·其四
作者：范当世
朝代：清

父老犹闻说沈公，桑麻遗爱满吴中。桐乡有庙酬朱邑，鲁国何人荐孔融。白日神鲸窥骇浪，青天大鸟咽悲风。东南民力凋残甚，继政因循望小冯。
仲实书中尤推美马月樵阮仲勉以为吾独赖此两君谈道往还襟抱不俗耳惟当世亦夙钦此两人而未之见乃叠韵一首资仲实以求通
作者：范当世
朝代：清
体裁：七言律诗

废井无由更起波，宁知江海浪如何。城南尚有同心在，世上原来醒眼多。皓月千秋公竹素，高云十丈倚松萝。如今马阮成芳姓，绝叹沧浪孺子歌。
仲实相拉出游病懒不行作诗自嘲兼和外舅遮莫敲门惜大惭之作
作者：范当世
朝代：清
体裁：七言律诗

楼阁飞空山带郭，安成风景是江南。一旬阴雨将春老，三月浓花对影惭。寂寂书城还自拥，茫茫烟海问谁探。平生积懒成高蹈，那得清游更不谙。
仲实自宛平来津度岁要余专和其松风阁韵余思仲实欲与之谈道久矣恨其来数日而余犹未能从容过之次诗道意
作者：范当世
朝代：清
体裁：古风

我家骨肉如流川，散处不得同一椽。子亦作客胡欢然，有父兄弟偕迎年。冰雪沈沈四九天，要卖名声歌独弦。只闻口渴呼煮泉，不见人谓先生贤。欲归与子张谈筵，冻月已向街头悬。都门子有论道毡，清言如水交潺湲。莫笑齐髡著语妍，还能老死汪洋饘。门前万事如风烟，庭有至味甘如泉。子心卓立昧旦前，我乃醉倒三更眠。纯清至浊无人缠，最愁白日生牵挛，一若柳絮风中旋。
仲弟广州无信则浪愁得则喜慰观其所述旧识诸公之踵与祸会又感叹不可以言吾兄弟但有离忧初无世患贫之故也爰作长句并述亦愿吾弟他日仕宦之无忘斯言
作者：范当世
朝代：清
体裁：七言律诗

已是飘飞四日程，海山迢递意难更。胆缘病怯愁无奈，魂为惊多梦不成。一顾苍天云尽失，几人白地浪来倾。年年兄弟寒酸语，且喜能教心太平。
伯严为桐城二老诗余亦各赠一首以示之 其一 徐先生宗亮
作者：范当世
朝代：清
体裁：七言律诗

因君投老无归处，令我耳根烦有辞。骨肉宁非真爱惜，身心无奈不狂痴。青天白日成双笑，沧海桑田又几时。怪底于陵窥此妙，不将井李换长饥。
伯严为桐城二老诗余亦各赠一首以示之 其二 萧先生穆
作者：范当世
朝代：清
体裁：七言律诗

敬甫平生亦奇绝，交游百辈尽成尘。自言老去奔波事，剩作天涯上冢人。文字未能阿所好，生涯犹觉不为贫。不知君子东方国，记否吾家有逸民。
伯严以所影日本遗留之宋刻黄山谷集为中丞公墓铭润笔且诒一诗次韵奉答
作者：范当世
朝代：清
体裁：七言律诗

小文论报吾滋愧，况以黄生内外篇。拙道回还祗如此，高名前后一潸然。长啼燕市今何益，善价鸡林古所怜。欲把斯文待灰烬，凭何写恨向苍天。
伯严卒哭同行舟中有赠
作者：范当世
朝代：清
体裁：七言律诗

怜君似我无根蒂，仍向江山泪眼开。云物徒供一身老，干戈更杀百年哀。蓬风捲发垂垂尽，蜡炬烧心寸寸灰。作述从容要三世，剩容泣导后生来。
伯严言古之圣贤人德充而才大则有波澜有云雾诙诡以游于世不为匹夫匹妇沟渎之行其安身立命之处乃因不可得见而知德者亦鲜矣余闻其言而悲之聊因记述并参一解
作者：范当世
朝代：清

藐姑冰雪寻常事，四海风香尽可餐。只为女娲播黄土，被他吹上万山端。浊世糟醨那可啜，也因回面向吾徒。伤心只博群儿笑，诞谩饥寒岂丈夫。
伯严言古之圣贤人德充而才大则有波澜有云雾诙诡以游于世不为匹夫匹妇沟渎之行其安身立命之处乃因不可得见而知德者亦鲜矣余闻其言而悲之聊因记述并参一解·其一
作者：范当世
朝代：清

藐姑冰雪寻常事，四海风香尽可餐。只为女娲播黄土，被他吹上万山端。
伯严言古之圣贤人德充而才大则有波澜有云雾诙诡以游于世不为匹夫匹妇沟渎之行其安身立命之处乃因不可得见而知德者亦鲜矣余闻其言而悲之聊因记述而并参一解·其二
作者：范当世
朝代：清
体裁：七言绝句

浊世糟醨那可啜，也因回面向吾徒。伤心只博群儿笑，诞谩饥寒岂丈夫。
伯行不喜烘开牡丹为诗道其意依韵和之
作者：范当世
朝代：清
体裁：古风

伯行才气不可当，一蹴已上欧苏堂。颉颃古人岂在貌，肺腑净洁心肝芳。不喜人情浪颠倒，要与一世守大常。爱惜廉隅到花卉，恸其早被园丁殃。思量壅培待时至，听任造物施丹黄。北方天地君知否，满眼沙漠蒙曦光。一年三时在冰窖，悠悠后土无春藏。老蟠孤根向龙蛰，那有惊雷来发扬。园丁似比宋人智，突出异卉如人长。一苞一金岂为贵，陆生何不倾归囊。我悲寓园太萧瑟，每欲醉倒依公傍。岂知金碧楼台下，也有寒人抱雪霜。
伯行不喜烘开牡丹为诗道其意依韵和之
作者：范当世
朝代：清

伯行才气不可当，一蹴已就欧苏堂。颉颃古人岂在貌，肺腑净洁心肝芳。不喜人情浪颠倒，要与一世守大常。爱惜廉隅到花卉，恸其早被园丁殃。思量雍培待时至，听任造物施丹黄。北方天地君知否，满眼沙漠蒙曦光。一年三时在冰窖，悠悠后土无春藏。老蟠孤根向龙蛰，那有惊雷来发扬。园丁似比宋人智，突出异卉如人长。一苞一金岂为贵，陆生何不倾归囊。我悲寓园太萧瑟，每醉欲倒依公傍。岂知金碧楼台下，也有寒人抱雪霜。
伯行南去别恨方长深谈不嗣怅然成诗就番舶假砚墨书付其仆
作者：范当世
朝代：清
体裁：七言律诗

客如垣积仆如川，欲语丁宁百不宣。列国战争方始耳，信陵忠孝独天然。五千道德规当寓，八百孤寒分最先。三复楼头地天语，应将别泪洒江船。
伯韬招同诸公饮河舫次答伯严感事诗
作者：范当世
朝代：清
体裁：五言律诗

尔我亦庸态，放怀弥可怜。歌呼千日酒，杂沓一溪船。灿烂成诸子，廉隅起大贤。故人今满眼，馀地益萧然。
伯韬示我以寒夜坐吾室怀伯严之作余方读仁学戏答一首
作者：范当世
朝代：清
体裁：七言律诗

一刹那间万劫回，何从芥蒂与徘徊。君知此后成何世，佛说于今不住胎。扰扰烟窗晴是幻，盈盈风烛泪成堆。悬知根相消难尽，略向冰天问雪梅。
何秋辇招饮兼睹贤郎
作者：范当世
朝代：清
体裁：七言律诗

平生落拓何秋辇，八海归来色正酣。今日一樽秋后酒，瓣香千载悔馀庵。谁能问学终无誉，不与兴亡略少惭。尔我要为过半世，且看生子作奇男。
余与叔海兹来所造请及于海外师儒而向时师友彫丧若此感怆不已再成短章
作者：范当世
朝代：清
体裁：五言律诗

来兹请求遍，吾党复何人。百变成微尚，重哀感旧尘。一江前后水，六代送迎春。于此著君我，残阳倍怆神。
余与晋卿往来数月既尽读其诗歌骈文墨子之属最后又得读其古文益服其无所不能携至保定视吾师吾师叹嗟焉七月余将南还晋卿别以诗和之得卅四韵
作者：范当世
朝代：清

北方旧闻天下雄，涉河一览嗟哉空。平历万村草树寡，水居不钓山无茸。我行千里到此息，狂言诞语陵诸公。吴公授我秀才艺，云此属者邦之蒙。观吾井者乐吾乐，对此不得方南东。我诚斯言踞坐视，初睨忽眩惊我瞳。即换心肠测群腑，千灵百怪争鸿濛。顾谓吴公曷嬉我，公笑谓我非我功。保阳魁人曰王氏，酣经馔籍光熊熊。要遮出刃拟其腹，乞膏溉此荒田中。彼号愿承一手烈，能辟造化开神工。君今所诧固可伟，三年以昔皆常僮。顾谓在阶速具酒，即看二子尊前融。维时浴佛后一日，吴公席上来匆匆。明朝就语信都院，为庄为诡十九同。示以卷诗最初咏，雕愁刻鬼如颓翁。琢成小文出幽怪，兰根僻夜呜何虫。我闻经师日在矩，十步以外非所攻。咄哉章缝杂奇服，顾此裸壤忧心冲。险人如雷那可测，震出平地千家聋。高云沸沸尽龙气，俾蜃对嘘天不靀。蜃隳其楼闭海市，夜走海底龙王宫。老龙但言我无术，汝弗幻者焉得穷。此间神物或如蚓，此物受戒新出笼。五千大藏用故少，吾族得之经纶丰。汝惟海产夜郎腹，乃今但可潜其踪。呜呼王君我与汝，今此斗角犹雌风。尹邢娟娟女儿相，我亦悔过私扪胸。大道榛芜要徒众，圣人孤独贤人丛。长离一飞几千载，孔雀翼翼晞苍穹。泰山东面障东海，太行拥背排云峰。黄河如沟不足悼，南箕北斗夜夜通。会当与君戏原野，暂别几日胡殷衷。将酒酌君问君意，吾欲千年于此终。
余与晋卿往来数月既尽读其诗歌骈文墨子之属最后又得读其古文益服其无所不能携至保定视吾师吾师叹嗟焉七月余将南还晋卿别以诗和之得卅四韵
作者：范当世
朝代：清
体裁：古风

北方旧闻天下雄，涉河一览嗟哉空。平历万村草树寡，水居不钓山无茸。我行千里到此息，狂言诞语陵诸公。吴公授我秀才艺，云此属者邦之蒙。观吾井者乐吾乐，对此不得方南东。我诚斯言踞坐视，初睨忽眩惊我瞳。即换心肠测群腑，千灵百怪争鸿濛。顾谓吴公曷嬉我，公笑谓我非我功。保阳魁人曰王氏，酣经馔籍光熊熊。要遮出刃拟其腹，乞膏溉此荒田中。彼号愿承一手烈，能辟造化开神工。君今所诧固可伟，三年以昔皆常僮。顾谓在阶速具酒，即看二子尊前融。维时浴佛后一日，吴公席上来匆匆。明朝就语信都院，为庄为诡十九同。示以卷诗最初咏，雕愁刻鬼如颓翁。琢成小文出幽怪，兰根僻夜鸣何虫。我闻经师日在矩，十步以外非所攻。咄哉章缝杂奇服，顾此裸壤忧心冲。险人如雷那可测，震出平地千家聋。高云沸沸尽龙气，俾蜃对嘘天不靀。蜃隳其楼闭海市，夜走海底龙王宫。老龙但言我无术，汝弗幻者焉得穷。此间神物或如蚓，此物受戒新出笼。五千大藏用故少，吾族得之经纶丰。汝惟海产夜郎腹，乃今但可潜其踪。呜呼王君我与汝，今此斗角犹雌风。尹邢娟娟女儿相，我亦悔过私扪胸。大道榛芜要徒众，圣人孤独贤人丛。长离一飞几千载，孔雀翼翼睎苍穹。泰山东面障东海，太行拥背排云峰。黄河如沟不足悼，南箕北斗夜夜通。会当与君戏原野，暂别几日胡殷衷。将酒酌君问君意，吾欲千年于此终。
余与熙父居三年乃时其病愈出余稿而观焉熙父既评论归余又四五旬日乃闻之尊四兄先生以为熙父读子稿而有诗但掩不出耳于是又四五日乃得其所为七言古诗卓乎雅人君子之言恨相见之晚即夕为诗以酬
作者：范当世
朝代：清
体裁：古风

文章出世有晷刻，朋友交欢有时日。三更讨得君诗来，诵至东方大星出。岂有纤云翳肺肝，真于至澹得香苾。此事方今尤寡才，此文目下谁能匹。贱子平生爱石交，行尽湖江理或隔。一自翱翔君子堂，羽毛不复怜孤只。欲厕君家兄弟间，欲置君身韩李班。苦无妙药脱君体，三年与众窥容颜。此语丹诚子所谅，那得藏技教余顽。即今日月得潇洒，闭子精路长无患。且可温存鼻端白，更与融成怀内丹。病馀已觉长生易，性命双修事岂难。我亦初赓履霜操，碧云黄叶无心弹。不如子身净无累，抗手古人长乐欢。记取天行云卧处，却与吾兄创大还。
余为山海一篇略著余所见捕鱼状耳王晋卿以为不典乃博稽载籍拟山谷演雅示余余乃更肆其不经之谈和之得四十四韵
作者：范当世
朝代：清

鲰生制为测海文，晋卿陋之誇以诗。铿经发图享灵怪，青红满纸声瀰瀰。天下嚣嚣尽何有，苍公幻化文人嬉。千辉万照在天上，饰为酒斗扬为箕。又道一星一瀛海，问君彼海潜者谁。鲰生细鳞泳海角，芝麻眼孔真可嗤。夜深窃听老渔话，骇耳堕心摧四肢。哀哉吾族尽为腊，奔告白虾与蟛蜞。虾故善跳蜞善走，追潮逐浪能委蛇。笑言先生勿过悴，大海安得无孑遗。合掌髡头海和尚，船人见之为一炊。百年老蚌与人戏，卧起啼笑如婴儿。被发娟娟白如雪，不知为妃为孤嫠。见者求之不可得，放船骇立心神痴。一宵西来百匹马，挟抱文书三面驰。方知吾族万万国，国数百里里有歧。一歧所产百斯类，屑碎纤靡为世赀。又闻西方产黍稷，杂用花果蒸为醨。猪牛味浊鸭鸡瘦，纷来吾国求膏脂。吾族大长亦不吝，使吾边族相馈贻。江头小神正邻我，招我化族驱为鲥。先生固哉好目论，徵彼百老皆小知。鲰闻骇然不敢信，秉贽去问千年龟。安知潜宫不易到，兼旬直下方见之。水力压背九鼎重，此水万丈安能支。龟闻叱问尔何者，今我背上才蒙皮。鱼龙子孙伺我息，攘如细虱多生髭。任氏儿子善戏谑，扪吾左胁擒一鳍。怀藏吾血不行络，此属挠挠长苦饥。此时鲰生失魂魄，那能重述么么词。但言公有泰山固，愿匿公脊无颠危。龟闻色惨吁不已，嗟尔锢疾当难医。瞬此阴阳一开阖，大无止境忧无时。周回此海奚有底，乃是一物横八陲。此物无名亦无字，字以混沌名穷奇。东潮西落日呼吸，一吸一起方躨跜。此物日升海日浅，而我当之犹豪釐。暂时蜉蝣在其背，万一转侧斯为爢。夜夜流星落空阔，但有杯水倾诸池。我将丧我去其介，四足去一权为踦。一朝化为三足乌，飞人太阳当可羁。生不事此勿相慁，鲰生听罢翻狐疑。更有蓬心借一语，圣人群籍无公词。咄哉圣人天公各造意，不得千龄万代长相咨。
余为山海一篇略著余所见捕鱼状耳王晋卿以为不典乃博稽载籍拟山谷演雅示余余乃更肆其不经之谈和之得四十四韵
作者：范当世
朝代：清
体裁：古风

鲰生制为测海文，晋卿陋之誇以诗。铿经发图享灵怪，青红满纸声瀰瀰。天下嚣嚣尽何有，苍公幻化文人嬉。千辉万照在天上，饰为酒斗扬为箕。又道一星一瀛海，问君彼海潜者谁。鲰生细鳞泳海角，芝麻眼孔真可嗤。夜深窃听老渔话，骇耳堕心摧四肢。哀哉吾族尽为腊，奔告白虾与蟛蜞。虾故善跳蜞善走，追潮逐浪能委蛇。笑言先生勿过悴，大海安得无孑遗。合掌髡头海和尚，船人见之为一炊。百年老蚌与人戏，卧起啼笑如婴儿。被发娟娟白如雪，不知为妃为孤嫠。见者求之不可得，放船骇立心神痴。一宵西来百匹马，挟抱文书三面驰。方知吾族万万国，国数百里里有歧。一歧所产百斯类，屑碎纤靡为世赀。又闻西方产黍稷，杂用花果蒸为醨。猪牛味浊鸭鸡瘦，纷来吾国求膏脂。吾族大长亦不吝，使吾边族相馈贻。江头小神正邻我，招我化族驱为鲥。先生固哉好目论，徵彼百老皆小知。鲰闻骇然不敢信，秉贽去问千年龟。安知潜宫不易到，兼旬直下方见之。水力压背九鼎重，此水万丈安能支。龟闻叱问尔何者，今我背上才蒙皮。鱼龙子孙伺我息，攘如细虱多生髭。任氏儿子善戏谑，扪吾左胁擒一鳍。怀藏吾血不行络，此属挠挠长苦饥。此时鲰生失魂魄，那能重述么么词。但言公有泰山固，愿匿公脊无颠危。龟闻色惨吁不已，嗟尔锢疾当难医。瞬此阴阳一开阖，大无止境忧无时。周回此海奚有底，乃是一物横八陲。此物无名亦无字，字以混沌名穷奇。东潮西落日呼吸，一吸一起方躨跜。此物日升海日浅，而我当之犹豪釐。暂时蜉蝣在其背，万一转侧斯为爢。夜夜流星落空阔，但有杯水倾诸池。我将丧我去其介，四足去一权为踦。一朝化为三足鸟，飞入太阳当可羁。生不事此勿相慁，鲰生听罢翻狐疑。更有蓬心借一语，圣人群籍无公词。咄哉，圣人天公各造意，不得千龄万代长相咨。
余之南归本迟迟而冀州嘉客甚众益与之早夜为诗酒之欢客有李和度者故人李佛笙之子也发其先君遗稿读之则金陵酬余之作在焉怆念昔游感怀近事追和此篇
作者：范当世
朝代：清
体裁：古风

日赤河水乾，茫茫予何往。暂依君子前，犹在青云上。独好宜孤怜，凡众岂能强。哀哉李生诗，悲哭沦草莽。公子负箧来，定稿手自创。平生与凤麟，入世故无两。毛羽太炫人，摧落罫尘网。遂欲为庄周，彻悟人天障。乌知弋与君，先后尽黄壤。恩怨且弗论，空名又愁谤。颇闻君子心，远结长林想。无田那得归，名山待饥赏。嗟嗟行路恩，信誓亦可爽。模糊弓影来，餮切机声响。窈窕三数人，何由即舒放。历境如浮烟，文章入老苍。一物皇天慈，千年得自壮。逝者无由谭，伤哉惜畴曩。
余以先君入祀忠孝祠兼有乡俗贺儿子补廪之事梦湘次韵东坡监试诗见示未遑即答明日潜之复倒押此韵相示余即依倒韵赋呈
作者：范当世
朝代：清
体裁：古风

都门寇踪稀，诸公渐高枕。惟独迂儒生，言语尚寒噤。郁此无告怀，肺肝受镌锓。王粲属来游，长愁貌益寝。我游先君出，往依淮扬沈。群帅颇相招，娱嬉设精饪。回銮有诏书，豪呼并来谂。艰难豆粥馀，兹弗裁量朕。报告纷驰传，供备复交衽。于时四月中，田间熟桑葚。堤平纵马骄，池芳看鱼淰。天地清且夷，焉从得冬凛。我之历世途，往复徒踔踸。呈材知散木，入口是沙碜。何期文翁化，犹认相如锦。逊让到乡校，放废毋乃甚。平心自揣量，独此较犹审。一尺密治麻，三尺疏种荏。曩年冀马群，颇复为题品。惜此风云交，滂沱馀墨沈。迨今遭二子，但益无何饮。惭愧葛天民，贻忧近再稔。仰修先子祀，祗以守天禀。俯笑羊酒来，吾儿食饩廪。
余以岁暮寓金陵无聊而为刘园九老图作序序成而感不绝益次其诗·其二
作者：范当世
朝代：清
体裁：七言律诗

由来欲语竟无俦，莫问清流更浊流。迷眼黄尘能百丈，误人青史已千秋。存亡大事直如此，饥饱馀生遍可游。野有桃符知换岁，山农聊作太平讴。
余以岁暮寓金陵无聊而为刘园九老图作序序成而感不绝益次其诗读曾文正道光乙未岁暮杂感诗慨然毕次其韵十首·其一
作者：范当世
朝代：清
体裁：七言律诗

作者天人去不还，世间馀我小偷闲。怀风黯黯青灯字，负雪嵬嵬白下山。贫贱几何身亦老，文章无用臭相关。凉凉后死君知否，六十年光指顾间。
余以岁莫疾还里濒发而为风浪所阻乃又喜与伯严兄得稍聚也抚事有赠·其一
作者：范当世
朝代：清
体裁：七言律诗

爱极翻成无不舍，归心忽断喜心回。故知雨雪为期会，转借风波尽乐哀。家有疗饥田二顷，吾当烂引子千杯。茑萝攀附寻常事，鹤与长松万古陪。
余以岁莫疾还里濒发而为风浪所阻乃又喜与伯严兄得稍聚也抚事有赠·其二
作者：范当世
朝代：清
体裁：七言律诗

海内飘摇十数公，更能坚许两心同。独成一往翻怜昨，乌有千秋果慰穷。醉把文章传作笑，谈将身世渺浮空。淹留弗渡君真善，终恐岷江不再东。
余以岁莫疾还里濒发而为风浪所阻乃又喜与伯严兄得稍聚也抚事有赠内人有诗别女吾亦不可无以诒师曾也遂次其韵·其一
作者：范当世
朝代：清
体裁：七言律诗

平生冰玉有馀音，不觉推移望汝深。如此妇翁应可意，向来儿女未关心。圣谟漠漠精犹粲，人海茫茫血见忱。万事不如文尽写，几年燕楚对披吟。
余以江安道胡研孙观察总办江南学堂欲有所陈而方为监试不得见由何仲纯二尹将意贻我兰福堂集及长安宫词即效其体奉酬四绝句·其三
作者：范当世
朝代：清
体裁：七言绝句

江淮一道答贤劳，政暇閒吟兴倍豪。父老讴思今又别，苏湖教法万年高。
余以江安道胡研孙观察总办江南学堂欲有所陈而方为监试不得见由何仲纯二尹将意贻我兰福堂集及长安宫词即效其体奉酬四绝句·其二
作者：范当世
朝代：清
体裁：七言绝句

万马燕秦猝可哀，属车无复侍臣才。外廷不有生花笔，谁识西巡掌故来。
余以江安道胡研孙观察总办江南学堂欲有所陈而方为监试不得见由何仲纯二尹将意贻我兰福堂集及长安宫词即效其体奉酬四绝句·其四
作者：范当世
朝代：清
体裁：七言绝句

分明雅抱在官閒，咫尺龙门不可攀。却把殷勤托明月，谁能偃蹇似青山。
余以经营学堂启告乡人谋所以肇始者一日而得匿名书盈寸纷哓所在成聚皆集矢于余身良用悲惋梦湘山长乃以独游军山诗相示余因感其地为先勋卿公明季逃禅之所其说谓吾多年老寡妇岂复向人而一日不受吏则徒苦吾民遂去之军山与尧封老人辈讲佛法焉此通州所以保全至今也先人不争世名而常为一乡受难区区亦惟先志是从耳爰即次韵述怀以呈教于山长及州主
作者：范当世
朝代：清
体裁：古风

朝来火焰烧城红，真若事大天穹窿。岂知情怀冷如水，乃有避世王墙东。偶念登山足自举，往即旧约途宁穷。而我谋须众然否，那弗即事忧心冲。弥天海气蒸腾虹，披拂正赖高柯风。儒林无人日月蚀，何但大庇言成空。南山幽窅处，藏龙有深谼。仙人所植桂，散馥一丛丛。胡不饮泉涤毛骨，常使壮发如青葱。而忍将身堕尘雾，永与俗子争冥濛。嗟君所涉最高顶，先祖放旷兹焉同。明都当时一再没，林下旧隐成痴聋。八十老翁客气尽，弗用民命贪天功。遂保兹方越十世，但见乐土天光融。我今实亦爱其类，恐遂茫昧千年终。圣皇忧勤日有诏，敬告海内毋雕虫。官师贤能眼如炬，奚以若辈犹昏瞳。欲偷天酒浑难得，莫把松容掩醉枫。
余以许仙屏中丞促赴广东至则渠以裁官去矣初宴赋赠二首·其一
作者：范当世
朝代：清
体裁：七言律诗

云来会与龙为戏，天外横风吹断之。岂有厄穷如贱子，更能好会在今时。还家笑乐千山待，为客仓皇四海知。一展平生吾已幸，不妨觐拜话将离。
余以许仙屏中丞促赴广东至则渠以裁官去矣初宴赋赠二首·其二
作者：范当世
朝代：清
体裁：七言律诗

生晚十年吾已矣，居常默默问湘源。云龙鸟后无奇纪，风马牛间有旧恩。翕合文章真欲涕，迷离家国更何言。天南忍死须臾住，隔岭相看道履存。
余再来安福专务嬉戏不甚读书外舅行野寄诗归命和遂缀此篇
作者：范当世
朝代：清
体裁：古风

三更笑乐听风雨，镫有雄光屋无鼠，经年苦事成欢语。奕奕朝晖在我东，茶花洁白人面红，南方未腊先春风。我先抱病如衰翁，眼前嬉戏还如童。蓝田射猎诚多事，何必为人不下中。
余居欣父署中其三郎宾基卧病一粟庵未之见也而次余狼山宴游诗以陈情且要余和宾之外舅秦君烟锄先生与余别十年须发白矣亦以扇索诗遂作一篇且以砭宾基出世之语
作者：范当世
朝代：清
体裁：古风

王生老人产六男，奇局倍于乾坤三。清奇浓澹无不有，都与范叔论青蓝。范叔平生无不与，就中独数宾也贪。公然欲以长句胜，侦吾懈散来雄酣。吾时泪乾不能哭，恳语相吊非所堪。所以云烟遇骨肉，懒复就汝城东庵。汝闻吾来病欲起，望吾诗册心焉耽。岂知吾道在今日，黼家黻国言之惭。语汝英髦粪土置，汝有息壤钟山南。不然崇为最初义，却向心地真濡涵。如敛海波作盐酪，流入百味成芳甘。天下汹汹死丧至，真宜战斗无空谈。少年肯听老人语，见若咸苦耐咀含。与汝妇翁十年别，两鬓霜雪何鬖鬖。揖我谓我必有赠，肺腑所出兹能谙。王生老人限骥足，犹望骏子飞云骖。千里百里各自置，深语连夕穷幽覃。人间那容出世事，疑此诸老非狂憨。重阳菊花与三笑，毋以一粟禅同参。
余延冯君光久教吉儿及两孙并乞为余缮稿开馆余病作病间次稿而君以诗问余欣然次其韵·其二
作者：范当世
朝代：清
体裁：五言律诗

乍以诗相问，清言字字真。文章是何物，肝膈忽相亲。倾倒出私著，编摩谅夙因。吾山高不极，于此小嶙峋。
余所失盗无可问官为责馆主偿还余无如何也为减其数而作是诗以哀之
作者：范当世
朝代：清
体裁：七言律诗

虎兕入柙龟出椟，论法应须责主偿。我自忍心为恶薄，客无援手亦悲伤。生财大计存天地，削盗根原问帝皇。眼底区区何足道，可怜民劫在回肠。
余数年前见陶矩林于上海而心异之矩林亦已从西安见余文也尔后时复相忆兹来值其五十弧旦遂邀同伯严及蒯礼卿何诗孙志仲鲁曾泳舟俞恪士薛次申六观察为之寿而作诗以倡焉余数年前见陶矩林于上海而心异之矩林亦已从西安见余文也尔后时复相忆兹来值其五十弧旦遂邀同伯严及蒯礼卿何诗孙志仲鲁曾泳舟俞恪士薛次申六观察为之寿而作诗以倡焉·其二
作者：范当世
朝代：清
体裁：七言律诗

我以二陶为若祝，群公听者谅无违。惜阴便作方生看，乘化犹须待尽归。难得一千馀日醉，真成四十九年非。嗟余次第轮兹日，俯仰微躬可叹唏。
余既与伯严稍稍赠答无几而决行矣携大集以归用韵而成惜今日之作
作者：范当世
朝代：清
体裁：七言律诗

余独何为惜今日，支离撼顿一逢兄。寒江照此双心合，夜雨怜渠独角成。六籍死灰拚葬送，八方兵气忽峥嵘。谈馀低首乘流去，窃把君诗海上城。
余既招謇博同姚丈人饮而客以丈人新到候者众室不能容乃相其可逐者而逐謇博以去客散乃各为二诗诒之謇博亦不望也而即夕酬还四诗其意益深远而余所欲言者亦益多再次其韵·其三
作者：范当世
朝代：清
体裁：七言律诗

百年学子数门风，左海渊渊北斗崇。覆瓿文章一家在，悦刍心性万人公。君无议此国冠上，我欲忘之代伍中。杯酒细论真乐事，人间回首有西东。
余既招謇博同姚丈人饮而客以丈人新到候者众室不能容乃相其可逐者而逐謇博以去客散乃各为二诗诒之謇博亦不望也而即夕酬还四诗其意益深远而余所欲言者亦益多再次其韵·其二
作者：范当世
朝代：清
体裁：七言律诗

弦歌世业本无伦，忧乐区区未足珍。骏骨千金龙马市，微生一发蠹鱼身。吁嗟但覆杯中酒，肮脏能看纸上尘。安得倾翻六经液，化为草木万家春。
余既招謇博同姚丈人饮而客以丈人新到候者众室不能容乃相其可逐者而逐謇博以去客散乃各为二诗诒之謇博亦不望也而即夕酬还四诗其意益深远而余所欲言者亦益多再次其韵余既招謇博同姚丈人饮而客以丈人新到候者众室不能容乃相其可逐者而逐謇博以去客散乃各为二诗诒之謇博亦不望也而即夕酬还四诗其意益深远而余所欲言者亦益多再次其韵·其四
作者：范当世
朝代：清
体裁：七言律诗

埋尘匣剑老无华，不道干将况莫邪。寂寂生涯犹赁庑，茫茫吾道欲乘槎。康衢角起三驺子，侯所争为四皓家。披草微吟亦何碍，莫将新句浅笼纱。
余每行润生必有赆遂诒此诗
作者：范当世
朝代：清
体裁：古风

我为饥走无岁无，子不数见烦忧虞。舌耕不耕何谓儒，监税无税子亦疏。两皆处陆无江湖，呴湿濡沫胡为乎。惟吾与子澹相娱，能作沮溺耕田徒。寻常力食自把锄，行动出入相携扶。一世落寞吾不孤，万岁千秋子乐无。
余至上海晤敬如适亦遭兄丧泫然相吊不遑问他事徒见其索债者盈门为解纷而已已而流连至重九稍复感时论事谋遣两家子同就西塾登高遣哀作诗相慰喻余次其韵·其二
作者：范当世
朝代：清
体裁：七言律诗

竟作诗人已可哀，催租例与兴俱来。壶中日月千年祚，云里金银万丈台。洒血且完前死事，抟心更拓后生才。同怀尔我今无让，投老齑盐亦壮哉。
余至上海晤敬如适亦遭兄丧泫然相吊不遑问他事徒见其索债者盈门为解纷而已已而流连至重九稍复感时论事谋遣两家子同就西塾登高遣哀作诗相慰喻余次其韵适与洪荫之观游历东洋日记而哭自伤我亦蝇营狗苟亡国之人也而不能保其命而眼中之人可忠可孝更无人焉保全之俾老斯土而全厥名也恪士和宋燕生之诗在旁呜咽而次其韵·其一
作者：范当世
朝代：清
体裁：七言律诗

宋生慷慨忧时者，闻道今犹一饭艰。翘首天虚疑有路，闭门海上望无山。沈思百变真何术，试想群材尽不凡。竟作丘轲论管葛，不能挥手米盐间。
余诣爱沧淮扬道署过秦观之旧里郁诗思而盘纡会见严幼陵别爱沧四诗因而和之并赠二君其第一首谓幼陵所著天演论为吴冀州所叙行云尔·其三
作者：范当世
朝代：清
体裁：七言律诗

磊磊涛园正自奇，腹中珍怪少人知。无官已复能垂代，得帝依然不遇时。我拟容身兼雁木，君犹抚世问龟蓍。凄凄不是云雷会，他日吾言耐尔思。
余诣爱沧淮扬道署过秦观之旧里郁诗思而盘纡会见严幼陵别爱沧四诗因而和之并赠二君其第一首谓幼陵所著天演论为吴冀州所叙行云尔·其二
作者：范当世
朝代：清
体裁：七言律诗

去年反自津门乱，无意相逢百不违。谁望清谈儿破敌，独看悲啸妓成围。蛟龙失水春难起，乌鹊临江夜亦飞。不遇信陵亲执辔，世间谁识监门微。
余诣爱沧淮扬道署过秦观之旧里郁诗思而盘纡会见严幼陵别爱沧四诗因而和之并赠二君其第一首谓幼陵所著天演论为吴冀州所叙行云尔·其四
作者：范当世
朝代：清
体裁：七言律诗

唏嘘昨过秦观里，此事于今有废兴。觉世文高宜俯首，感时泪甚欲填膺。监河激越仍求活，蹈海仇秦未必能。不审异时元祐党，奚如吾辈日凌兢。
余辞金陵从新修马路出城口占一首示王生
作者：范当世
朝代：清
体裁：七言律诗

广路悠悠八尺强，沿缘夹道尽修篁。名都十里埃尘静，开府一年心力长。瓦砾知随陶甓去，轮蹄纷及孔舆忙。问津且喜无烦尔，免被耕夫笑一场。
余题月湖琵琶图因及钓台集而有严光沦落之叹又引申之而得歌诗十句
作者：范当世
朝代：清
体裁：古风

我笑严光钓泽滨，亦是天涯沦落人。所以乘机一谒帝，写此郁勃方藏身。岂知帝星亘天上，也有生命不及辰。忽忽未知生可乐，恹恹常与死为邻。等闲多少穷途泪，可以飘飞化作尘。
保少浦来上海吾意伯谦虽贤者亦不可褰裳就也劝姑归读而和其途中三诗·其二
作者：范当世
朝代：清
体裁：五言律诗

汝已鏖饥惯，今来何所争。势衰高下仅，道丧死生轻。剩有一途在，能堪万里行。犹虞蕞尔邑，无地著儒生。
保少浦来上海吾意伯谦虽贤者亦不可褰裳就也劝姑归读而和其途中三诗保少浦来上海吾意伯谦虽贤者亦不可褰裳就也劝姑归读而和其途中三诗·其三
作者：范当世
朝代：清
体裁：五言律诗

但向诗书去，无论物态新。空疏终病世，昏惫不通神。正与衰时尽，仍留古黛皴。未应愁即死，除我亦空囷。
保少浦来上海吾意伯谦虽贤者亦不可褰裳就也劝姑归读而和其途中三诗罕儿入法兰西学堂以安息日出为余述其间规矩之严甚乐从也余亦甚慰明日复忧其暴改所习叠少浦韵戒勉之·其一
作者：范当世
朝代：清
体裁：五言律诗

礼失犹求野，威仪看饭僧。况其仁可学，真与道为凭。执业若行水，奉身如履冰。无然惭似我，衰鬓日鬅鬙。
保阳道中遇黄仲韬于逆旅方知其奉命典试四川匆匆不能多谈赠以濂亭文集口占二诗以道其所欲言者
作者：范当世
朝代：清

意外逢君驻使车，三年颜色若为臞。尊亲劳苦能加饭，舍弟忧伤待废书。首夏沛中余北向，先春淮上彼南图。飘零一聚师门下，南北相望更二吴。君抚斯文讯武昌，冀州旗鼓亦相当。眼中意态今无右，天下人才讵可量。叔度此行真不易，相如几辈或相望。吾家门外江朝海，为我探源记数行。
保阳道中遇黄仲韬于逆旅方知其奉命典试四川匆匆不能多谈赠以濂亭文集口占二诗以道其所欲言者·其一
作者：范当世
朝代：清
体裁：七言律诗

意外逢君驻使车，三年颜色若为臞。尊亲劳苦能加饭，舍弟忧伤待废书。首夏沛中余北向，先春淮上彼南图。飘零一聚师门下，南北相望更二吴。
保阳道中遇黄仲韬于逆旅方知其奉命典试四川匆匆不能多谈赠以濂亭文集口占二诗以道其所欲言者·其二
作者：范当世
朝代：清

君抚斯文讯武昌，冀州旗鼓亦相当。眼中意态今无右，天下人才讵可量。叔度此行真不易，相如几辈或相望。吾家门外江朝海，为我探源记数行。
俞恪士携两俊弟及吾弟仲林书以来喜可知也而天津方大水又酷热往还俱不易读其近作鸭栏矶一首感而和之
作者：范当世
朝代：清
体裁：七言律诗

跨海越江成此聚，附书悲笑更茫茫。门才各有三君在，生计都令百亩荒。字里鲲鹏翻积水，眼中鱼鳖撼骄阳。迂生托饱真毋羡，虚占成都几树桑。
倒押前韵酬熙父见赠兼题其伯兄少泉明经遗文之后
作者：范当世
朝代：清
体裁：古风

恻恻五日间，伤今复愁曩。怨极斯文通，争鸣又何壮。夫子无间然，从容入老苍。岳岳麒麟儿，从之欲奔放。君于老稚间，泠泠作清响。横纡景可迷，迈折势能爽。诗宜为韩徒，文应得欧赏。人生禀异材，各有登龙想。何哉章甫流，横唇造飞谤。君文悼长公，哀恻动泉壤。遗构能几何，雄镌理无障。惜哉金玉昆，不入珊瑚网。当时杨子云，独与侯芭两。今之皖楚交，山川对奇创。室有千秋人，何愁堕烟莽。此事惟天多，能者无须强。黄庐结青霞，平夷待君上。不见悠悠人，朱门自来往。
倦游归里延卿来视集勿庵去楗羡斋中用聚星堂韵
作者：范当世
朝代：清

他乡一卧惊黄叶，八月新霜冷如雪。江流浩浩青山枯，作客还家两愁绝。故人持酒款我门，满地黄花劝我折。顾生徒步西方来，贶我奇情不可灭。十日追欢复此斋，坐卧纵横肘相掣。开窗濡墨写新诗，面面晴辉生眼缬。诸公相约斗分阴，不问竹头与木屑。吁嗟一年好会多，过来聚散乃一瞥。城阴穷巷秋草深，风雨孤怀那可说。一言持慰故人归，身如萍梗心如铁。
偶书季布传后
作者：范当世
朝代：清
体裁：七言绝句

曹邱仍使布名驰，端木犹能誉圣师。一自巢由洗耳去，人生何处不相资。
偶书车丞相王章亦无聊之极思·其一
作者：范当世
朝代：清
体裁：七言绝句

雪消冰解一言中，贵寿从容报亦丰。试看收威暴公子，依然一芥断西风。
偶书车丞相王章亦无聊之极思·其二
作者：范当世
朝代：清
体裁：七言绝句

皇天老眼未全殊，独叹王章一眚无。毕竟妻儿还郡日，报之万斛海南珠。
偶成
作者：范当世
朝代：清
体裁：五言律诗

莺啼入幽谷，虎气暗深山。已失结茅处，况堪行路间。前村殊不厌，流水一何閒。要共迢迢夜，毋然但闭关。
元夜
作者：范当世
朝代：清
体裁：七言律诗

元夜无人谈月色，古来崇此一宵灯。只鸡斗酒吾何往，野马苍天见未曾。小大并时真不异，悲愉极处总无朋。东家老叟情难却，看转风轮到几层。
元日侍母食退而泣用润生除夕韵
作者：范当世
朝代：清
体裁：七言律诗

念我于何求是处，年光冉冉欲知非。愁如山峻将无度，笑比河清定更希。一世孩提容易过，各天精爽几时归。风窗树有婆娑影，忍泪相看趁夕晖。
元旦叠韵自占
作者：范当世
朝代：清
体裁：七言律诗

怪怪奇奇尽偶然，昏庸柄国已千年。欲倾东海斟臣酒，怕有西风拂帝弦。近死不知机发骤，同忧奚俟梦来偏。逃尘便与追前迹，河上今无二亩天。
先光禄墓旁与钟铠二弟联句
作者：范当世
朝代：清
体裁：七言律诗

一盂麦饭奠东郊，宰树葱苍风怒号。旷代风流归草莽，至今白日走魑魈。墓门零落丰碑字，别墅凄凉懒艇桥。步向十山楼上望，云峦郁郁海天高。
先勋卿公手书八十自寿诗幅失而复还敬和以志永守
作者：范当世
朝代：清
体裁：七言排律

亢宗裕后有同情，骨自荣枯气自行。意澹每寻閒处过，才高不向治朝生。风行地上尘埃净，雨至山中草木亨。身嗜岂于人寂寞，道同何取党分明。滔滔叔世无完质，耿耿幽人有素贞。安得耕阳田二顷，再携兄弟永躬耕。
先君入忠孝祠州主汪剑星临祭四叠监试韵呈谢兼和其叠韵感怀见示诗
作者：范当世
朝代：清
体裁：古风

古之慕父者，有不避井廪。迁流虽万变，生世岂异禀。我君少时事，我幼闻之稔。大者死生际，细若一食饮。至性酿甘和，百行尽馀沈。及我君壮年，戚里咸题品。君闻则涕泣，言之内若荏。父老亲见闻，论荐讵不审。君为掩耳逃，悽惶亦已甚。人间富若贵，纯若夜行锦。何者是真味，含咀异沙碜。居官类传舍，频烦见踔踸。谁持风教先，别白尚严凛。汪公牧我州，波清鱼不淰。来泮祀我君，鸮音变林葚。民俗苟若斯，群生登席衽。吾皇亦有言，凡民职在朕。小夫犯光治，枉用密谋谂。屯膏竟不下，祸熟一炊饪。公能保兹方，高吟又倾沈。更喜丧乱馀，教孝事未寝。五季一行传，且复入椠锓。宠荣及子孙，感颂曷能噤。食德衔新恩，吾侪自高枕。
先君既葬出谢客徐积馀太守为余兄弟筹生事甚挚及秋余病未出门积馀太守复来视适见舍弟与同游旧作在扇头者哀来感集依韵成诗·其一
作者：范当世
朝代：清
体裁：七言律诗

阳春只当凛秋过，冉冉秋来更奈何。眼有欢群皆涕泪，身无酒德亦傀俄。贫知日月销精易，病觉江湖隔路多。今日孤儿尝此味，伤心宁忍付流波。
先君既葬出谢客徐积馀太守为余兄弟筹生事甚挚及秋余病未出门积馀太守复来视适见舍弟与同游旧作在扇头者哀来感集依韵成诗·其二
作者：范当世
朝代：清
体裁：七言律诗

颓然老丑孰为妍，惜类怜才有大贤。隔代声香在邱索，应时文藻满山川。订交河洛传书日，借箸燕云括币年。顾我恨多愁转少，勿将生事溷筹边。
先君既葬出谢客徐积馀太守为余兄弟筹生事甚挚及秋余病未出门积馀太守复来视适见舍弟与同游旧作在扇头者哀来感集依韵成诗余至上海晤敬如适亦遭兄丧泫然相吊不遑问他事徒见其索债者盈门为解纷而已已而流连至重九稍复感时论事谋遣两家子同就西塾登高遣哀作诗相慰喻余次其韵·其一
作者：范当世
朝代：清
体裁：七言律诗

从古骚人易感秋，那知今日更无愁。云霞幻此无边壑，天地翻如不系舟。花鸟嫣然吾老矣，稻鱼足否子归休。馀生莫奈怀忠孝，奴虏公侯不可求。
先立秋一日同挚父先生舍弟仲林登寓园台玩月同赋明日舍弟行矣
作者：范当世
朝代：清
体裁：七言律诗

明星三两月华傍，北斗迢遥是帝乡。一地晴辉何皎皎，九天正色自苍苍。奇云忽拥连峰至，清露稍将大火亡。所惜秋期在明日，南飞饥雁欲成行。
光绪三十年中秋月
作者：范当世
朝代：清

噫余瘦削不成影，见汝盈盈在上头。一世闺人齐下拜，八方园实竞前投。移镫读曲行行怨，倚杖看云片片愁。病久可胜寒彻骨，颓然掩袂若为秋。
入冀州境就野人闻吴公断狱事喜而有作
作者：范当世
朝代：清

千里投林鸟翮摧，嘤嘤绕树更徘徊。宁知舞蹈衔恩者，才被君侯一怒来。
入此年忽忽又经旬矣时日之流惊心动魄五叠前韵示儿曹
作者：范当世
朝代：清
体裁：七言律诗

要知元日须珍重，涉夜侵晨是一年。万种去来皆恍惚，百般苦乐与熬煎。陆沈酣豢原知误，瘠死清贫未必贤。不有千春呼吸在，何分一醉短长眠。
入滩河易舟闻舟人言往月安福使人迎探状惭恐弥甚心神益焦辄复为诗十九韵
作者：范当世
朝代：清
体裁：古风

顺康元老家，乾嘉大儒系。道咸名公孙，同光诗人子。蔼蔼敦诗媛，持以配当世。当时却不言，咄哉吴刺史。持我烟雾中，德我亦已诡。令今尚在途，吾独望公耳。金陵逢诸昆，玉树得相倚。依依订后期，期在月建子。岂知岁寒累，隔月不能指。纷如败叶多，扫去复填委。江流入大湖，湖穷见滩水。一月四易舟，偃蹇莫能驶。已闻安福君，迎探日有使。人生重然诺，大诺矧可尔。感此宵寐淹，对烛弥惭已。韩公诗万篇，翱也数十纸。培塿附泰山，不尔将安恃。伐肝取新作，急索勿令徙。持为到门献，薄咎庶能理。
八月五日晚窗即事
作者：范当世
朝代：清
体裁：七言律诗

举头纤月在残阳，帘密窗疏坐可望。四载閒身浑不觉，一更初魄已无光。然灯仆从思归懒，投笔生徒感事忙。莫我惛惛竟无辨，冥然真对海山苍。
八月十二夜乘车至港念昔秋去沪而今春返皆无几时世变遂已至极感痛不可以言诗以记候
作者：范当世
朝代：清
体裁：七言律诗

急火炊粱粱不熟，大千糜烂一何神。可怜目断前星日，亦是身游太古晨。乡土终为覆巢卵，饔飧犹累倚闾人。凉风八月宵如昨，一往无由问屈伸。
八月十四宿芒稻河
作者：范当世
朝代：清

客路怜华月，推篷已满襟。鸣虫和幽草，宿鸟起疏林。秋晚东风急，过江淮水深。悬悲老人意，念此不成吟。
六君子篇
作者：范当世
朝代：清

结交少年场，结交何凄凉。乃知分吾友，晚得殊未央。吴公一推荐，飘忽来成行。甫也岸然挚，白也疏而长。相如还自喜，马迁若有亡。哀哀扬子云，鬓上千年霜。安知苦辛业，至今惨不光。座中后来者，拜倒韩侍郎。此人孟氏徒，配公在师旁。杜公忽然叹，丈人何必伤。若论在草莱，等耳谁能强。我曹挟势力，名与风尘扬。咿唔腾百口，折骨拉心肠。未若酱瓿上，犹能不受创。小子闻此语，笑翻手中觞。如公说人代，十夫九九伧。百岁甘零落，万年亦遁荒。荒落竟何味，嗜之如甘香。史公传货殖，大语真堂堂。夫子不遇赐，周流早绝粮。杨公一侯芭，何怪无腾骧。贵又不敌富，努力求奇方。九州万都会，处处鸣笙簧。美女苦不足，载妓行求倡。如此猛行乐，能无憾死丧。何为不自惜，促促如寒螀。二马杨杜韩，不语徒我望。而白顾谓我，小子无猖狂。夫子疾没世，没世即有常。努力著书去，何愁死不芳。
六月三十日外舅以写怀六首示读谨依韵次上即以自寿其四十而寄示莲儿俾转呈大人一笑云·其三
作者：范当世
朝代：清
体裁：五言律诗

借得亭台两，浮家此暂停。淫霖宵泛滥，薄景夏飘零。何处百枝火，流为万点星。扶携一登望，冥想忽亲庭。
六月三十日外舅以写怀六首示读谨依韵次上即以自寿其四十而寄示莲儿俾转呈大人一笑云·其二
作者：范当世
朝代：清
体裁：五言律诗

春多岂吾事，堕地得秋心。散此一啼恨，歧为万窍音。贫无问仙鼎，病莫忆神针。一世儒冠下，神仙何处寻。
六月三十日外舅以写怀六首示读谨依韵次上即以自寿其四十而寄示莲儿俾转呈大人一笑云·其五
作者：范当世
朝代：清
体裁：五言律诗

相妇聊娱齿，依人共诉心。地天原各大，河海欲同深。世老无歧路，官多有笑林。举头望不极，雕没夕阳沈。
六月三十日外舅以写怀六首示读谨依韵次上即以自寿其四十而寄示莲儿俾转呈大人一笑云·其六
作者：范当世
朝代：清
体裁：五言律诗

馀勇真当贾，皇慈定可希。月来欹枕好，霞起眺楼宜。递梦还江国，投诗付海湄。佛前夜稽首，劳我衮师儿。
六月三十日外舅以写怀六首示读谨依韵次上即以自寿其四十而寄示莲儿俾转呈大人一笑云·其四
作者：范当世
朝代：清
体裁：五言律诗

扪心亦何事，举足万无闲。江海十年客，亲庭百岁间。南溟书不到，西极泪同潸。一饭西南北，真成不闭关。
六月十五日酷热傍晚得雨乃解因与挚父先生姚锡九张采南乘兴登西城楼玩月而姚丈张君并吹笛余乃即景为诗得二十一韵
作者：范当世
朝代：清
体裁：古风

屋小廊檐低，无由解烦暑。关门若在瓮，开门若游釜。青蝇方乘人，好朋不得语。傍夜横风来，飘沙杂微雨。汗体始一乾，携尊向堂庑。酒面生清光，圆月正窥树。洒然各已醺，登城览州宇。宾客异县来，惊看美完堵。砖明若无尘，高柳近可抚。亘道如修蛇，依堞不能数。颓然各坐苔，空阔犹在俯。畴以双笛来，童奴识佳趣。二子临风吹，取意弗在努。却有眠酣人，矫首起惊顾。哑哑林间乌，离巢一飞舞。茫然市肆间，微吟在何处。此境清人心，我曹弗多遇。翻令贾牧儿，宵旦习为故。颇笑儒人辞，江山解心晤。圣意不在书，风光又能睹。窈窕诚自怜，龌龊还归去。